polyglot-tagger/wikipedia-language-snippets-filtered huggingface dataset:
ಏನೇ ಆಗಲಿ ಹಸಿ ಈರುಳ್ಳಿ ಮಾತ್ರ ನಮ್ಮ ದೇಹದಲ್ಲಿ ಸರಿಯದ ರೀತಿಯಲ್ಲಿ ಜೀರ್ಣವಾಗುತ್ತದೆ. ಹುರಿದ ಅಥವಾ ಬೇಯಿಸಿದ ಈರುಳ್ಳಿ ಜೀರ್ಣವಾಗುವುದು ಕಷ್ಟ. ಈರುಳ್ಳಿಯ ರಸದಲ್ಲಿರುವ ರಾಸಾಯನಿಕಗಳು ರೋಗಾಣುಗಳಿಗೆ ಇಷ್ಟವಾಗುವುದಿಲ್ಲ. ಈರುಳ್ಳಿ ರಸ ಒಂದು ಸುಲಭ ಜೀವಿರೋಧಕವೆಂಬ ಅಭಿಪ್ರಾಯವು ಇದೆ. ನಮಗೆ ಬರುವ ಅನೇಕ ರೋಗಗಳ ರೋಗಾಣುಗಳು ನಮ್ಮ ದೇಹವನ್ನು ಪ್ರವೇಶಿಸುವುದು ಬಾಯಿ, ಮೂಗಿನಿಂದ. ರಷ್ಯಾದ ವೈದ್ಯ ಬಿ.ಪಿ ತೊಹ್ಕಿನ್ ಎಂಬಾತ ಹೇಳುತ್ತಾನೆ - 'ಈರುಳ್ಳಿಯ ಚೂರುಗಳನ್ನು ಬಾಯಲ್ಲಿಟ್ಟುಕೊಂಡು ೨-೩ ನಿಮಿಷಗಳವರೆಗೆ ಅಗಿಯುತ್ತಿದ್ದರೆ ಬಾಯಲ್ಲಿರುವ ರೋಗಾಣುಗಳೆಲ್ಲ ನಾಶವಾಗುತ್ತವೆ. ಬಾಯಿ ಮೂಗಿನ ಮೂಲಕ ರೋಗಾಣುಗಳು ಒಳಬರಲಾರವು'.
ಇದು ಒಂದು ಪ್ರಬಲ ವಾಸನಾ ದ್ರವ್ಯವಾಗಿದೆ. ಇದರಿಂದ ಅನೇಕ ರೀತಿಯ ಪ್ರಯೋಜನಗಳು ಇವೆ. ಮೂರ್ಛೆ ಹೋದವರಿಗೆ ಈರುಳ್ಳಿಯನ್ನು ಮೂಸುವಂತೆ ಮಾಡಿದರೆ ಮೂರ್ಛೆ ತಿಳಿದು ಏಳುತ್ತಾರೆ. ಪ್ರಜ್ಞೆ ತಪ್ಪಿದವರಿಗೂ ಇದೇ ಚಿಕಿತ್ಸೆ ಫಲಕಾರಿಯಗುತ್ತದೆ. ತಲೆ ನೋವು ಇದ್ದಾಗ ಹಣೆಗೆ ಈರುಳ್ಳಿ ರಸ ಹಚ್ಚಿಕೊಂಡರೆ ನೋವು ನಿವಾರಣೆಯಾಗುತ್ತದೆ.
ಈರುಳ್ಳಿಯನ್ನು ಪ್ರತೀನಿತ್ಯ ಸೇವಿಸುವುದರಿಂದ ಬಾಯಿಯ ಆರೋಗ್ಯ ಉತ್ತಮವಾಗಿರುತ್ತದೆ. ಈರುಳ್ಳಿಯನ್ನು ಜಗಿದು ತಿನ್ನುವುದರಿಂದ ಇದು ಹಲ್ಲಿನ ಆರೋಗ್ಯವನ್ನು ಹೆಚ್ಚಿಸುತ್ತದೆ. ಪ್ರತೀ ನಿತ್ಯ 3 ನಿಮಿಷಕ್ಕಿಂತ ಹೆಚ್ಚಾಗಿ ಈರುಳ್ಳಿಯನ್ನು ಜಗಿಯುವುದರಿಂದ ಇದು ಹಲ್ಲಲ್ಲಿರುವ ಬ್ಯಾಕ್ಟೀರಿಯಾವನ್ನು ಕೊಲ್ಲುತ್ತದೆ.
ಈರುಳ್ಳಿಯನ್ನು ಹೇರಳವಾಗಿ ತಿನ್ನುವುದರಿಂದ ಇದು ದೇಹದಲ್ಲಿ ಉತ್ಪತ್ತಿಯಾಗುವ ಗ್ಲೂಕೋಸ್ ನ್ನು ಕಡಿಮೆ ಮಾಡಿ,ಇನ್ಸುಲಿನ್ ನ್ನು ಹೆಚ್ಚಾಗುವಂತೆ ಮಾಡುತ್ತದೆ.ಇದರಿಂದ ನಾವು ಸಕ್ಕರೆ ಖಾಯಿಲೆಯಿಂದ ದೂರವಿರಬಹುದು.
ಈರುಳ್ಳಿಯಲ್ಲಿ ವಿಟಮಿನ್ ಸಿ ಅಂಶ ಇರುವುದರಿಂದ ಕ್ಯಾನ್ಸರ್ ನಂತಹ ರೋಗಗಳನ್ನು ತಡೆಗಟ್ಟಲು ಸಹಕಾರಿಯಾಗಿದೆ.ಸಕ್ಕರೆ ಖಾಯಿಲೆಯಿಂದ ದೂರವಿರಬಹುದು.
ನಿದ್ರಾಹೀನತೆಯಿಂದ ಬಳಲುತ್ತಿರುವವರಿಗೆ ಈರುಳ್ಳಿ ಒಳ್ಳೆಯ ಔಷಧಿ.ರಾತ್ರಿ ಊಟಕ್ಕೂ ಮುನ್ನ ಈರುಳ್ಳಿ ಸೂಪ್ ಸೇವಿಸಿದರೆ ಚೆನ್ನಾಗಿ ನಿದ್ರೆ ಬರುತ್ತದೆ.
ಈರುಳ್ಳಿರಸಕ್ಕೆ ಜೇನುತುಪ್ಪ ಸೇರಿಸಿ ಸಮಪ್ರಮಾಣದಲ್ಲಿ ಸೇವಿಸುವುದರಿಂದ ಅಸ್ತಮಾದಿಂದ ದೂರವಿರಬಹುದು.
ಈರುಳ್ಳಿಯ ಔಷಧೀಯ ಗುಣಗಳು ಜೀರ್ಣಾಂಗ ವ್ಯವಸ್ಥೆಯನ್ನು ಸುಧಾರಿಸುವ ಸಾಮರ್ಥ್ಯವನ್ನು ಹೊಂದಿವೆ. ಈರುಳ್ಳಿಯಲ್ಲಿ ನಾರಿನಂಶ ಹೆಚ್ಚಿರುವುದರಿಂದ ಮಲಬದ್ಧತೆ ಮತ್ತು ಗ್ಯಾಸ್ ನಂತಹ ಸಮಸ್ಯೆಗಳನ್ನು ನಿವಾರಿಸುತ್ತದೆ. ಮಲಬದ್ಧತೆಯ ಸಮಸ್ಯೆ ಇಲ್ಲದಿದ್ದರೆ, ಜೀರ್ಣಾಂಗ ವ್ಯವಸ್ಥೆಯು ಸರಿಯಾಗಿ ಕೆಲಸ ಮಾಡುತ್ತದೆ.
ಲೈವ್ ಕಾರ್ಯಕ್ರಮಗಳಿಗಿದ್ದ ಬೇಡಿಕೆ, ಶಿಕ್ಷಣ ಮತ್ತು ಉದ್ಯೋಗ ಒಂದಕ್ಕೊಂದು ಹೊಂದಿಕೊಳ್ಳಲಿಲ್ಲ, ಇದು ವಾಸ್ತುಶಿಲ್ಪಿ ಉದ್ಯೋಗವನ್ನು ತೊರೆಯಲು ವಾಟರ್ಸ್‌‌ರನ್ನು ಪ್ರಚೋದಿಸಿತು; ರೈಟ್ ದೀರ್ಘಾಕಾಲದಿಂದಲೇ ತಮ್ಮನ್ನು ಸಂಗೀತಕ್ಕೇ ಸಂಪೂರ್ಣವಾಗಿ ಸಮರ್ಪಿಸಿಕೊಂಡಿದ್ದರು; ಇನ್ನೊಂದೆಡೆ ಕ್ಯಾಂಬರ್ವೆಲ್ ಕಾಲೇಜ್ ಆಫ್ ಆರ್ಟ್‌ ಹೋಗುವುದನ್ನು ಬ್ಯಾರೆಟ್ ನಿಲ್ಲಿಸಿದ್ದರು; ಮೇಸನ್‌ ರಜೆಯಲ್ಲಿದ್ದ ಕಾರಣ ಕಾಲೇಜಿಗೆ ಹಾಜರಾಗುತ್ತಿರಲಿಲ್ಲ. ಪಿಂಕ್‌ಗೆ ವಿಲಕ್ಷಣ ಸಂಗೀತದೊಂದಿಗೆ ಸಂಪರ್ಕವಿರುವ ಬಗ್ಗೆ ಕಳವಳ ವ್ಯಕ್ತಪಡಿಸಿದ ಹಿನ್ನೆಲೆಯಲ್ಲಿ, ಅಂತಹ ಯಾವುದೇ ಸಂಸ್ಥೆಯೊಂದಿಗೆ ಸಂಬಂಧವಿಲ್ಲ ಎಂಬುದನ್ನು ಸ್ಪಷ್ಟಪಡಿಸಲು ಅವರು ಮಾಧ್ಯಮಗಳಲ್ಲಿ ಅನೇಕ ಸಂದರ್ಶನಗಳನ್ನು ನೀಡಬೇಕಾಗಿ ಬಂತು. ಅವರ ಮೊದಲ ಆಲ್ಬಂ "ಅರ್ನಾಲ್ಡ್ ಲೇನ್" 1967 ಮಾರ್ಚ್ 11ರಂದು ಬಿಡುಗಡೆಯಾಯಿತು. ಇದರಲ್ಲಿ ಲೈಂಗಿಕ ವಿಕೃತಿಗಳ ಕುರಿತು ಅಸ್ಪಷ್ಟ ಮಾಹಿತಿಗಳಿದ್ದ ಕಾರಣ ಅನೇಕ ರೇಡಿಯೋ ಸ್ಟೇಷನ್‌ಗಳು ಇದನ್ನು ನಿಷೇಧಿಸಿದವು, ಆದರೆ ವ್ಯಾಪಾರಿ ಮಳಿಗೆಗಳು ಸಂಗೀತ ಉದ್ಯಮಕ್ಕೆ ಮಾರಾಟದ ಲೆಕ್ಕಾಚಾರ ಒಪ್ಪಿಸಬೇಕಾದ ಕಾರಣ ಅವು ಆಲ್ಬಂಗೆ ತಿದ್ದುಪಡಿ ತಂದವು, ಇದು ನಕ್ಷೆಯಲ್ಲಿ #20ವರೆಗೆ ತಲುಪಿತು.
ಆಲ್ಬಮ್‌ನ ನಿರ್ಮಾಣದ ವೇಳೆ ರಾಯಧನದ ಹಂಚುವಿಕೆಯ ವಿವಾದವು ಸಾಕಷ್ಟು ಕಿರಿಕಿರಿಯನ್ನುಂಟು ಮಾಡುತ್ತಿತ್ತು. ಹಾಡೊಂದರ ಮೇರೆಗೆ ರಾಯಧನವನ್ನು ನೀಡಲಾಗುತ್ತಿತ್ತು. ಆಲ್ಬಮ್‌ನ ಒಂದು ಬದಿಯ ಪೂರ್ತಿ ಭಾಗದಲ್ಲಿ ಹರಡಿಕೊಂಡಿದ್ದ 'ಡಾಗ್ಸ್‌' ಹಾಡನ್ನು ಗಿಲ್ಮೊರ್‌ ರಚಿಸಿದ್ದರಾದರೂ, ಅವರು ವಾಟರ್ಸ್‌ಗಿಂತಲೂ ತೀರಾ ಕಡಿಮೆ ರಾಯಧನ ಪಡೆದರು. (ವಾಟರ್ಸ್‌ ಎರಡು ಭಾಗದಲ್ಲಿದ್ದ 'ಪಿಗ್ಸ್‌ ಆನ್‌ ದಿ ವಿಂಗ್‌' ಹಾಡಿಗೆ ಕೊಡುಗೆ ನೀಡಿದ್ದರು). ಈ ಹಾಡು ವಾಟರ್ಸ್‌ರ ಖಾಸಗಿ ಜೀವನವನ್ನು ಉಲ್ಲೇಖಿಸುತ್ತದೆ. ಗ್ರೇಟ್ಫುಲ್‌ ಡೆಡ್‌ನ ವ್ಯವಸ್ಥಾಪಕ ರಾಕ್‌ ಸ್ಕಲಿಯ ಪತ್ನಿ ಕ್ಯಾರೊಲೀನ್‌ ಆನ್‌ ಕ್ರಿಸ್ಟಿ ಬಗ್ಗೆ ವಾಟರ್ಸ್‌ರ ಪ್ರೇಮವಿತ್ತು. ಜೂಡಿರೊಂದಿಗಿನ ವಾಟರ್ಸ್‌‌ರ ವಿವಾಹದಲ್ಲಿ ಯಾವುದೇ ಮಕ್ಕಳಾಗಲಿಲ್ಲ, ಆದರೆ ಕ್ಯಾರೊಲೀನ್‌ರೊಂದಿಗೆ ಸಂಬಂಧ ಬೆಳೆಸಿ, 1976ರ ನವೆಂಬರ್‌ ತಿಂಗಳಲ್ಲಿ ಸಂತಾನ ಪ್ರಾಪ್ತಿಯಾಯಿತು. ಗಿಲ್ಮೊರ್‌ ಕೂಡ ಮೊದಲ ಮಗುವನ್ನು ಪಡೆದ ಕಾರಣ ಆಲ್ಬಮ್‌ಗೆ ಇನ್ಯಾವ ರೀತಿಯ ಕೊಡುಗೆಯನ್ನೂ ನೀಡಲು ಸಾಧ್ಯವಾಗಲಿಲ್ಲ. ಇದೇ ರೀತಿ ಮೇಸನ್‌ರಾಗಲೀ ರೈಟ್‌ ಆಗಲೀ ಆನಿಮಲ್ಸ್‌ ಆಲ್ಬಮ್‌ಗೆ ಗಮನಾರ್ಹ ಕೊಡುಗೆ ನೀಡಲಿಲ್ಲ. (ರೈಟ್‌ಗೆ ಲೇಖನ ಕ್ರೆಡಿಟ್‌ ನೀಡದ ಮೊದಲ ಪಿಂಕ್‌ ಫ್ಲಾಯ್ಡ್‌ ಆಲ್ಬಮ್‌ ಇದು). ರೈಟ್‌ ತಮ್ಮ ವೈವಾಹಿಕ ಜೀವನದಲ್ಲಿ ಸಮಸ್ಯೆಯನ್ನೆದುರಿಸುತ್ತಿದ್ದರು. ಜೊತೆಗೆ ವಾಟರ್ಸ್‌ರೊಂದಿಗಿನ ಅವರ ಸಂಬಂಧ ಸಹ ಹದಗೆಟ್ಟಿತ್ತು.
ಪಿಂಕ್‌ ಫ್ಲಾಯ್ಡ್‌ ಒಂದು ಇಂಗ್ಲಿಷ್ ರಾಕ್ ಸಂಗೀತ ತಂಡ. 1960ರ ದಶಕದ ಕೊನೆಯಲ್ಲಿ ಈ ಸಂಗೀತ ತಂಡ ವಿಲಕ್ಷಣ ಮತ್ತು ಸ್ಪೇಸ್ ರಾಕ್ ಸಂಗೀತದಲ್ಲಿ ಗುರುತಿಸಿಕೊಂಡಿತ್ತು. 1970ರಲ್ಲಿ ವಿಕಸನಗೊಳ್ಳುತ್ತಾ ಹೋದಂತೆ ಪ್ರಗತಿಶೀಲ ರಾಕ್ ಸಂಗೀತದಲ್ಲೂ ಅದು ಹೆಸರು ಮಾಡಿತು. ಪಿಂಕ್‌ ಫ್ಲಾಯ್ಡ್‌ ಕೆಲಸಗಳಲ್ಲಿ ತಾತ್ವಿಕ ಸಾಹಿತ್ಯ, ಶಬ್ಗ ಪ್ರಯೋಗ , ಅಲ್ಬಂನ ರಕ್ಷಾಕವಚದ ವರ್ಣಚಿತ್ರದಲ್ಲಿ ನಾವಿನ್ಯತೆ, ಮತ್ತು ಹೊಸ ಕಲ್ಪನೆಯನ್ನು ಬಿಚ್ಚಿಡುವ ಲೈವ್ ಶೋಗಳನ್ನು ಕಾಣಬಹುದು. ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ 74.5 ದಶಲಕ್ಷ ಪ್ರಮಾಣಿತ ಘಟಕಗಳು ಸೇರಿದಂತೆ ವಿಶ್ವದಾದ್ಯಂತ 200 ದಶಲಕ್ಷ ಆಲ್ಬಂಗಳನ್ನು ಮಾರಾಟ ಮಾಡುವುದರೊಂದಿಗೆ ಈ ರಾಕ್ ಸಂಗೀತ ತಂಡ ವಾಣಿಜ್ಯವಾಗಿ ಅಭೂತಪೂರ್ಪ ಯಶಸ್ಸು ಪಡೆಯಿತಲ್ಲದೆ, ವಿಮರ್ಶಾತ್ಮಕವಾಗಿ ಮೆಚ್ಚುಗೆ ಗಳಿಸಿತು. ನೈನ್ ಇಂಚ್ ನೇಲ್ಸ್ ಮತ್ತು ಡ್ರೀಮ್ ಥೀಯೆಟರ್‌ನಂತಹ ಸಮಕಾಲೀನ ಕಲಾವಿದರ ಮೇಲೂ ಪಿಂಕ್‌ ಫ್ಲಾಯ್ಡ್‌ ಪ್ರಭಾವ ಬೀರಿತ್ತು.
ರೈಟ್ 1979ರಲ್ಲಿ ತಂಡವನ್ನು ತೊರೆದರು. 1985ರಲ್ಲಿ ವಾಟರ್ಸ್‌ ಕೂಡ ಈ ತಂಡಕ್ಕೆ ವಿದಾಯ ಹೇಳಿದರು, ಆದರೆ ಗಿಲ್ಮೊರ್‌ ಮತ್ತು ಮೇಸನ್‌ ಪಿಂಕ್‌ ಫ್ಲಾಯ್ಡ್ ಹೆಸರಿನಲ್ಲಿ ಧ್ವನಿಮುದ್ರಣ ಮತ್ತು ಪ್ರವಾಸ ಮಾಡುವುದನ್ನು ಮುಂದುವರಿಸಿದರು. ಪಿಂಕ್ ಫ್ಲಾಯ್ಡ್ ಹೆಸರನ್ನು ಈಗಾಗಲೇ ಬಳಸಲಾಗಿದೆ ಎಂದು ವಾದಿಸಿದ ವಾಟರ್ಸ್‌, ಅದರ ಬಳಕೆ ತಡೆಯಲು ಕಾನೂನು ಮೊರೆ ಹೋದರು, ಅಷ್ಟರಲ್ಲೇ ನ್ಯಾಯಾಲಯದ ಹೊರಗೆಯೇ ಸಮಸ್ಯೆ ಇತ್ಯರ್ಥಗೊಂಡಿತು. ಗಿಲ್ಮೋರ್ ಮೇಸನ್ ಮತ್ತು ರೈಟ್‌ಗೆ ಪಿಂಕ್ ಫ್ಲಾಯ್ಡ್‌ನಲ್ಲಿ ಮುಂದುವರಿಯಲು ಸಮ್ಮತಿಸಲಾಯಿತು. ಎ ಮೂಮೆಂಟರಿ ಲ್ಯಾಪ್ಸ್ ಆಫ್ ರಿಸನ್‌ ಮತ್ತು ದಿ ಡಿವಿಸನ್ ಬೆಲ್‌‌ ನೊಂದಿಗೆ ಪಿಂಕ್ ಫ್ಲಾಯ್ಡ್ ಸಂಗೀತ ತಂಡ ಮತ್ತೆ ವಿಶ್ವದಾದ್ಯಂತ ಯಶಸ್ಸು ಕಂಡಿತು, ಇದರೊಂದಿಗೆನೇ ವಾಟರ್ಸ್‌ ಒಂಟಿ ಸಂಗೀತಗಾರನಾಗಿ ಮುಂದುವರಿದು ಮೂರು ಸ್ಟುಡಿಯೋ ಆಲ್ಬಂಗಳನ್ನು ಬಿಡುಗಡೆ ಮಾಡಿದರು. ಕೆಲವು ವರ್ಷಗಳ ಕಾಲ ವಾಟರ್ಸ್‌ ಮತ್ತು ಇತರ ಮೂವರ ನಡುವಿನ ಸಂಬಂಧ ಹದಗೆಟ್ಟಿದ್ದರೂ, ಲೈವ್‌ 8ನಲ್ಲಿ ಕಾರ್ಯಕ್ರಮ ನೀಡುವುದಕ್ಕಾಗಿ ತಂಡ ಮತ್ತೆ ಒಟ್ಟಾಯಿತು.
ಸ್ಪೇರ್‌ ಬ್ರಿಕ್ಸ್‌ ಅವರು ದಿ ವಾಲ್‌ ಚಿತ್ರದ ಆಲ್ಬಮ್‌ಗೆ ಧ್ವನಿಪಥ ನೀಡಬೇಕಿತ್ತು, ಆದರೆ ಫಾಲ್ಕ್‌ಲೆಂಡ್ ವಿವಾದ ಪ್ರಾರಂಭವಾದಾಗ, ಹೊಸ ಸಾಹಿತ್ಯವನ್ನು ವಾಟರ್ಸ್‌ ಬರೆಯುತ್ತಿದ್ದರು. ಇದು ವಾಟರ್ಸ್‌ ಮತ್ತು ಗಿಲ್ಮೊರ್‌ ಜೊತೆಯಾಗಿ ಪಾಲ್ಗೊಂಡ ಕೊನೆಯ ‌ಪಿಂಕ್‌ ಫ್ಲಾಯ್ಡ್‌ ಆಲ್ಬಮ್‌ ಕೂಡ ಹೌದು. ದ್ವೀಪದ ಮೇಲಿನ ದಾಳಿ ಬಗ್ಗೆ ಮಾರ್ಗರೇಟ್‌ ಥೇಚರ್‌‌ರ ಪ್ರತಿಕ್ರಿಯೆಯಲ್ಲಿ ದೇಶಭಕ್ತಿಯಿದ್ದರೂ, ಅದು ಅನಗತ್ಯವಾಗಿತ್ತು ಎಂಬುದು ಸಮಾಜವಾದಿ ವಾಟರ್ಸ್‌ ನಿಲುವಾಗಿತ್ತು, ಮತ್ತು ನಂತರ ಅವರು ತಮ್ಮ ಹೊಸ ಅಲ್ಬಮ್‌ ರಿಕ್ವಿಮ್‍‌‌ ಫಾರ್‌ ಎ ಪೋಸ್ಟ್-ವಾರ್‌ ಡ್ರೀಮ್‌‌ ನಲ್ಲಿ ದಿವಂಗತ ತಂದೆಗೆ ಸಮರ್ಪಿಸಿದರು. ದಿ ವಾಲ್‌ ಅಲ್ಬಮ್‌ನಲ್ಲಿ ಹಾಡುಗಳು ಮಾತ್ರವಲ್ಲದೆ, ಹೊಸ ವಿಷಯಗಳಿರಬೇಕೆಂಬ ಬಗ್ಗೆ ವಾಟರ್ಸ್‌ ಮತ್ತು ಗಿಲ್ಮೊರ್‌ ನಡುವೆ ಚರ್ಚೆ ಏರ್ಪಟ್ಟಿತು. ಕಳೆದ ಕೆಲವು ವರ್ಷಗಳಿಂದ ಗಿಲ್ಮೊರ್‌ ಸಂಗೀತ ತಂಡದ ಸಾಹಿತ್ಯ ಸಂಗ್ರಹದಲ್ಲಿ ಅಷ್ಟೇನು ಅನುಭವವಿಲ್ಲದಿರುವುದರಿಂದ, ವಾಟರ್ಸ್‌ ಅವರ ಕಾರ್ಯನಿರ್ವಹಣೆಯ ಬಗ್ಗೆ ಅನುಮಾನವಿತ್ತು.
1975ರ ಮೊದಲ ವಾರದಲ್ಲಿ ತಂಡದ ಸದಸ್ಯರು ಸ್ಟುಡಿಯೊಗೆ ವಾಪಸಾದರು. ತಂಡದೊಂದಿಗಿನ ಸಹಯೋಗವನ್ನು ಮುಂದುವರೆಸಲು
ಅಲ್ಯಾನ್‌ ಪಾರ್ಸನ್ಸ್‌ ನಿರಾಕರಿಸಿದರು. ಬದಲಿಗೆ, ದಿ ಅಲ್ಯಾನ್‌ ಪಾರ್ಸನ್ಸ್‌ ಪ್ರಾಜೆಕ್ಟ್‌ ಎಂಬ ತಮ್ಮದೇ ಸ್ವಂತ ಯೋಜನೆಯನ್ನು ಆರಂಭಿಸಿ ಯಶಸ್ಸು ಕಂಡರು. ಪೈ ಸ್ಟುಡಿಯೊಸ್‌ ನಲ್ಲಿ ಮೋರ್‌ ಆಲ್ಬಮ್‌ನ ಧ್ವನಿಮುದ್ರಣದ ಸಂದರ್ಭದಲ್ಲಿ ಬ್ರಯಾನ್‌ ಹಂಫ್ರೀಸ್‌ರೊಂದಿಗೆ ತಂಡ ಈ ಹಿಂದೆ ಕೆಲಸ ಮಾಡಿತ್ತು, ಮತ್ತೆ ಪುನಃ 1974ರಲ್ಲಿ ಅದಕ್ಕೆ ಹಂಫ್ರೀಸ್‌ರ ಸಹಯೋಗ ದೊರಕಿತು. ಹಾಗಾಗಿ ತಂಡದ ಹೊಸ ಆಲ್ಬಮ್‌ ನಿರ್ಮಾಣಕ್ಕೆ ಯಾವತ್ತೂ ಬ್ರಯಾನ್‌ ಹಂಫ್ರೀಸ್‌ ಆಯ್ಕೆಯಾಗುತ್ತಿದ್ದರು. ದಿ ಡಾರ್ಕ್‌ ಸೈಡ್‌ ಆಫ್‌ ದಿ ಮೂನ್‌ ನ ಯಶಸ್ಸಿನ ಹಿನ್ನೆಲೆಯಲ್ಲಿ ತಂಡ ದೈಹಿಕವಾಗಿ ಮತ್ತು ಮಾನಸಿಕವಾಗಿ ಬಳಲಿದ್ದ ಕಾರಣ, ಹೊಸ ರಚನೆಯ ಆರಂಭಿಕ ಯತ್ನಗಳಲ್ಲಿ ಕಷ್ಟಪಡಬೇಕಾಯಿತು. ರಿಕ್‌ ರೈಟ್‌ ಈ ಆರಂಭಿಕ ಸಭೆಗಳನ್ನು 'ಕಷ್ಟ ಕಾಲ' ಎಂದು ವಿವರಿಸಿದ್ದರು. ವಾಟರ್ಸ್‌ ಈ ಸಭೆಗಳನ್ನು 'ಯಾತನೆ' ಎಂದರು. ಬಹು-ಧ್ವನಿಪಥೀಯ ಧ್ವನಿಮುದ್ರಣ ಪ್ರಕ್ರಿಯೆಯು ದಣಿಸುವಷ್ಟು ದೀರ್ಘವಾಗಿದೆ ಎಂದು ಮೇಸನ್‌ರಿಗೆ ಅನಿಸಿತು, ಅಲ್ಲದೆ ಈಗಾಗಲೇ ರಚಿಸಿರುವ ತಂಡದ ಸಂಗೀತ ಸಂಯೋಜನೆಗಳನ್ನು ಉತ್ತಮಗೊಳಿಸುವುದರಲ್ಲಿ ಗಿಲ್ಮೊರ್‌ ಹೆಚ್ಚು ಆಸಕ್ತಿ ತೋರಿಸಿದ್ದರು. ಈ ನಡುವೆ, ಮೇಸನ್‌ರ ವೈವಾಹಿಕ ಜೀವನ ವಿಫಲದ ಹಂತದಲ್ಲಿತ್ತು. ಇದರಿಂದಾಗಿ, ಅವರಿಗೆ ನಿರಾಸಕ್ತಿಯುಂಟಾಗಿ ಡ್ರಮ್ಸ್‌ ವಾದ್ಯ ನುಡಿಸುವ ಕೌಶಲ್ಯದ ಮೇಲೆ ಕೆಟ್ಟ ಪರಿಣಾಮ ಬೀರಿತು.
1971ರ ಡಿಸೆಂಬರ್‌ ತಿಂಗಳಲ್ಲಿ ಮೆಡ್ಲ್‌ ಬಿಡುಗಡೆಯಾದ ನಂತರ ಮುಂಬರುವ ಬ್ರಿಟನ್‌, ಜಪಾನ್‌ ಮತ್ತು ಅಮೆರಿಕಾ ಸಂಯುಕ್ತ ಸಂಸ್ಥಾನ ದೇಶಗಳ ಪ್ರವಾಸಕ್ಕಾಗಿ ತಂಡ ಒಂದೆಡೆ ಸೇರಿತು. ಲಂಡನ್‌ನಲ್ಲಿ ಪೂರ್ವಾಭ್ಯಾಸ ನಡೆಸುತ್ತಿರುವಾಗ, ಹೊಸ ಆಲ್ಬಮ್‌ನ ಸಾಧ್ಯತೆ ಹೆಚ್ಚಾಗುತ್ತಿತ್ತು. ಜನರನ್ನು ಉದ್ರೇಕಗೊಳಿಸುವಂತಹ ವಸ್ತುಗಳನ್ನು ಈ ಹೊಸ ಆಲ್ಬಮ್‌ನಲ್ಲಿ ಸೇರಿಸಿಕೊಳ್ಳಬೇಕು; ಅದನ್ನೂ ಸಹ ಪ್ರವಾಸದ ಅಂಗವಾಗಿಸಬಹುದು ಎಂದು ವಾಟರ್ಸ್‌ ಪ್ರಸ್ತಾಪವಿಟ್ಟರು. ತಂಡದ ನಾಲ್ವರೂ ಹೊಸ ಹಾಡು ಮತ್ತು ಸಂಗೀತದ ರಚನೆ ಮತ್ತು ನಿರ್ಮಾಣದಲ್ಲಿ ಸಕ್ರಿಯರಾದರು. ದಿ ಬಾಡಿ , ಮತ್ತು ಝಬ್ರಿಸ್ಕೀ ಪಾಯಿಂಟ್‌ ಆಲ್ಬಮ್‌ಗಳಲ್ಲಿನ ಉಪಯೋಗಿಸಿದ ಹಾಡುಗಳನ್ನು ಹೊಸ ಆಲ್ಬಮ್‌ನಲ್ಲಿ ಸೇರಿಸಲಾಗಿತ್ತು. ಈ ಹಾಡಿಗೆ ತಾತ್ಕಾಲಿಕವಾಗಿ ದಿ ಡಾರ್ಕ್‌ ಸೈಡ್‌ ಆಫ್‌ ದಿ ಮೂನ್‌ ಎನ್ನಲಾಗಿತ್ತು. ಆದರೆ, ಬ್ಲೂಸ್‌ ರಾಕ್ ತಂಡ ಮೆಡಿಸಿನ್‌ ಹೆಡ್‌ ಶೀರ್ಷಿಕೆಯನ್ನು ಆಗಲೇ ಬಳಸಿದ್ದು ಗೊತ್ತಾದಾಗ ಈ ಹೊಸ ಆಲ್ಬಮ್‌ನ ಶೀರ್ಷಿಕೆಯನ್ನು ತಾತ್ಕಾಲಿಕವಾಗಿ ಎಕ್ಲಿಪ್ಸ್‌ ಎಂದು ಬದಲಿಸಲಾಯಿತು. ಮೆಡಿಸಿನ್ ಹೆಡ್‌ ತಂಡದ ಆಲ್ಬಮ್‌ ವಾಣಿಜ್ಯವಾಗಿ ವೈಫಲ್ಯ ಕಂಡಿತು. ಈ ಹಿನ್ನೆಲೆಯಲ್ಲಿ ಪಿಂಕ್‌ ಫ್ಲಾಯ್ಡ್‌ ತಂಡದ ಇಚ್ಛೆಯಂತೆ ಶೀರ್ಷಿಕೆಯನ್ನು ಮೂಲಸ್ವರೂಪಕ್ಕೆ ಬದಲಿಸಲಾಯಿತು.
ಕ್ನೆಬ್ವರ್ತ್‌ ಕಾರ್ಯಕ್ರಮದ ನಂತರ ಪಿಂಕ್ ತಂಡ ಐಲಿಂಗ್ಟನ್‌ನ 35 ಬ್ರಿಟನಿಯಾ ರೋನಲ್ಲಿ ಮೂರು ಮಹಡಿಯ ಚರ್ಚ್‌ ಮಹಲುಗಳನ್ನು ಕೊಂಡರು. ಅನಿಯಮಿತ ಸ್ಟುಡಿಯೊ ಸಮಯ ಲಭ್ಯತೆಗೆ ವಿನಿಮಯವಾಗಿ ಕಡಿಮೆ ಪ್ರಮಾಣದ ಮಾರಾಟ ಷರತ್ತನ್ನು ಒಳಗೊಂಡಿದ್ದ ನೊಂದಿಗಿನ ಒಪ್ಪಂದ ಅಂತ್ಯಗೊಂಡಿತ್ತು. ಅದಕ್ಕಾಗಿ ಅವರು ಈ ಕಟ್ಟಡವನ್ನು ಶೇಖರಣಾ ಸೌಲಭ್ಯವಿರುವ ಒಂದು ಧ್ವನಿಮುದ್ರಣಾ ಸ್ಟುಡಿಯೊ ಆಗಿ ಪರಿವರ್ತಿಸಿದರು. ನೆಲಮಹಡಿಯಲ್ಲಿ ಸ್ಟುಡಿಯೊ ಮತ್ತು ಮೊದಲ ಮಹಡಿಯಲ್ಲಿ ಶೇಖರಣಾ ಸೌಲಭ್ಯವನ್ನು ಈ ಕಟ್ಟಡವು ಹೊಂದಿತ್ತು. ಆದ್ದರಿಂದ, ತಂಡದ ಉಪಕರಣಗಳನ್ನು ಕಟ್ಟಡದ ಒಳಗೆ ಅಥವಾ ಹೊರಗೆ ಸಾಗಿಸಲು ಒಂದು ಯಂತ್ರವನ್ನು ಸ್ಥಾಪಿಸಬೇಕಾಯಿತು. ಮೇಲಿನ ಮಹಡಿಯು ಬಿಲಿಯರ್ಡ್ಸ್‌ ಮೇಜನ್ನು ಹೊಂದಿರುವ ಕಾರ್ಯಾಲಯವಾಯಿತು. ತಮ್ಮ ಉಪಕರಣಗಳನ್ನು ಬಾಡಿಗೆಯ ಮೇಲೆ ನೀಡುವ ಯೋಜನೆಯನ್ನೂ ಹಾಕಿತು. ಆದರೆ ಬಾಡಿಗೆ ವ್ಯವಹಾರವು ವಿಫಲವಾಗಿ ಅದನ್ನು ಬ್ರಯಾನ್‌ ಗ್ರ್ಯಾಂಟ್‌ ಮತ್ತು ರಾಬಿ ವಿಲಿಯಮ್ಸ್‌ ತಮ್ಮ ಸ್ವಾಮ್ಯಕ್ಕೆ ತೆಗೆದುಕೊಂಡರು. ಆದರೆ ಸ್ಟುಡಿಯೊ ಹೆಚ್ಚು ಯಶಸ್ಸು ಕಂಡಿತು. 1975ರ ಬಹುತೇಕ ಅವಧಿ ಸ್ಟುಡಿಯೊ ನಿರ್ಮಾಣದಲ್ಲಿಯೇ ಕಳೆಯಿತು. 1976ರಲ್ಲಿ ತಂಡವು ತನ್ನ ಈ ಹೊಸ ಸ್ಟುಡಿಯೊದಲ್ಲಿ ಎಂಟನೆಯ ಸ್ಟುಡಿಯೊ ಆಲ್ಬಮ್‌ ಅನಿಮಲ್ಸ್‌ ನ ಧ್ವನಿಮುದ್ರಣ ನಡೆಸಿತು.
ಪಿಂಕ್ ತಂಡ ತನ್ನ ಎರಡನೆಯ ಸ್ಟುಡಿಯೊ ಆಲ್ಬಮ್‌ಗೆ ಧ್ವನಿಮುದ್ರಣ ಮಾಡಲು ಸ್ಮಿತ್‌ರೊಂದಿಗೆ ಅಬ್ಬೆ ರೋಡ್‌ ಸ್ಟುಡಿಯೊಸ್‌ಗೆ 1968ರಲ್ಲಿ ವಾಪಸಾಯಿತು. 'ಜಗ್‌ಬ್ಯಾಂಡ್‌ ಬ್ಲೂಸ್‌' ಸೇರಿ ಬ್ಯಾರೆಟ್‌ರೊಂದಿಗೆ ಹಲವು ಹಾಡುಗಳ ಧ್ವನಿಮುದ್ರಣವನ್ನು ಆಗಲೇ ಮಾಡಿಯಾಗಿತ್ತು. ('ಜಗ್‌ಬ್ಯಾಂಡ್‌' ಪಿಂಕ್‌ ಫ್ಲಾಯ್ಡ್‌ಗೆ ಬ್ಯಾರೆಟ್‌ ನೀಡಿದ ಕೊನೆಯ ಕೊಡುಗೆ). 'ಲೆಟ್‌ ದೇರ್‌ ಬಿ ಮೋರ್‌ ಲೈಟ್‌', 'ಕಾರ್ಪೊರಲ್‌ ಕ್ಲೆಗ್‌' (ಯುದ್ಧ ಮತ್ತು ಸೇನೆಯ ಬಗ್ಗೆ ವಾಟರ್ಸ್‌ರಿಗಿರುವ ಗೀಳನ್ನು ಈ ಹಾಡು ತೆರೆದಿಡುತ್ತದೆ) ಹಾಗೂ 'ಸೆಟ್‌ ದಿ ಕಂಟ್ರೊಲ್ಸ್‌ ಫಾರ್‌ ದಿ ಹಾರ್ಟ್‌ ಆಫ್‌ ದಿ ಸನ್‌' ಎಂಬ ಮೂರು ಹಾಡುಗಳನ್ನು ವಾಟರ್ಸ್‌ ರಚಿಸಿದರು. 'ಸೀ-ಸಾ' ಮತ್ತು 'ರಿಮೆಂಬರ್‌ ಎ ಡೇ' ಹಾಡುಗಳನ್ನು ರೈಟ್‌ ರಚಿಸಿದರು. ದಿ ಪೈಪರ್‌ ಅಟ್‌ ದಿ ಗೇಟ್ಸ್‌ ಆಫ್‌ ಡಾನ್‌ ನಲ್ಲಿ ನಡೆಸಲಾದ ಪ್ರಯೋಗ ಪರೀಕ್ಷೆಯನ್ನು ತಂಡ ಮುಂದುವರೆಸಿತು. ಸ್ಮಿತ್‌ರ ಪ್ರೋತ್ಸಾಹದ ಮೇರೆಗೆ ಕೆಲವು ಹಾಡುಗಳನ್ನು ಮನೆಯಲ್ಲೇ ಧ್ವನಿಮುದ್ರಣ ಮಾಡಲಾಗುತ್ತಿತ್ತು. ತಂಡದ ಸದಸ್ಯರ ಸಂಗೀತ ಅವರಿಗೆ ತೃಪ್ತಿ ನೀಡಲಿಲ್ಲ, ಆದರೂ, ಮೇಸನ್‌ 'ರಿಮೆಂಬರ್‌ ಎ ಡೇ' ಹಾಡನ್ನು ಸಮರ್ಪಕ ರೀತಿಯಲ್ಲಿ ಮಂಡಿಸಲು ಹೆಣಗುತ್ತಿದ್ದಾಗ ಅವರು ಡ್ರಮ್‌ಗಳನ್ನು ನುಡಿಸಿದರು.
ಈ ಹೊತ್ತಿಗೆ ಹಿಪ್‌ಗ್ನೋಸಿಸ್‌ ಕೂಡ ತಂಡದಿಂದ ಹೊರಗೆ ಉಳಿದಿದ್ದರು, ಮತ್ತೆ ಥೋರ್ಜರ್ಸನ್‌ ರಕ್ಷಾಕವಚದ ವಿನ್ಯಾಸ ಮಾಡಬೇಕಾಗಿ ಬಂತು. ವಾಟರ್ಸ್‌ ತಮಗೆ ಬೇಕಾದ ವಿನ್ಯಾಸ ಆಯ್ಕೆಮಾಡಿಕೊಂಡರು. ಆಲ್ಬಮ್‌ಗೆ ಚಿತ್ರಗಳನ್ನು ತೆಗೆಯಲು ಅವರ ಭಾವ ವಿಲ್ಲಿ ಕ್ರಿಸ್ಟೀಯನ್ನು ನಿಯೋಜಿಸಲಾಯಿತು. 1983ರ ಮಾರ್ಚ್‌ರಲ್ಲಿ ದಿ ಫೈನಲ್‌ ಕಟ್‌ ಆಲ್ಬಮ್‌ನ್ನು ಬಿಡುಗಡೆ ಮಾಡಲಾಯಿತು. ಅದು ನಲ್ಲಿ #1 ಸ್ಥಾನ ಮತ್ತು ನಲ್ಲಿ #6 ಸ್ಥಾನ ಪಡೆಯಿತು."ನಾಟ್‌ ನೌ ಜಾನ್‌" "ಫಕ್ ಆಲ್ ದ್ಯಾಟ್‌" ಎಂಬ ಚರಣವನ್ನು ಸಂಪಾದಿಸಿ, ಅವುಗಳನ್ನು "ಸ್ಟಫ್‌ ಆಲ್ ದ್ಯಾಟ್‌" ಎಂದು ಮಾಡಿ, ಪ್ರತ್ಯೇಕವಾಗಿ ಬಿಡುಗಡೆಯಾಯಿತು. ಆಲ್ಬಮ್ ಯಶಸ್ವಿಯಾಯಿತಾದರೂ, ಮಿಶ್ರ ಪ್ರತಿಕ್ರಿಯೆಯನ್ನು ಪಡೆಯಿತು. ಸಂಗೀತಗಾರರು "… ಇದೊಂದು ಕೆಟ್ಟ ಸಂಗೀತ ಇತಿಹಾಸದ ಮೈಲುಗಲ್ಲಾಗಿದೆ …" ಎಂದು ಘೋಷಿಸಿದರು ಆದರೆ ಇದನ್ನು ಕೇಳಿದ ರೋಲಿಂಗ್ ಸ್ಟೋನ್‌ ನ ಕರ್ಟ್‌ ಲೋಡರ್‌, "… ರೊಜರ್‌ ವಾಟರ್ಸ್‌‌ರ ಸೋಲೋ ಆಲ್ಬಮ್‌ … ಹಲವು ವಿಧಗಳಲ್ಲಿ ವಿಶೇಷ ಸಾಧನೆಯನ್ನು ಮಾಡಿದೆ …" ಎಂದರು.
ಒಂದು ದಶಕದ ಹಿಂದೆ, ಮಲ್ಲೇಶ್ವರ ಬಡಾವಣೆಯಲ್ಲಿ ದಾನವಾಗಿ ಬಂದ ಜಾಗದಲ್ಲಿ 'ಬಡಗನಾಡು ಭವನ' ನಿರ್ಮಿಸಲಾಗಿದೆ. ಬೆಂಗಳೂರಿನ ಮಲ್ಲೇಶ್ವರದ ಮಧ್ಯಭಾಗದಲ್ಲಿರುವ ಸಂಪಿಗೆ ರಸ್ತೆಯ ೧೬ ನೆಯ ಮತ್ತು ೧೭ ನೆಯ ಕ್ರಾಸ್ ನಲ್ಲಿರುವ ’ಬಡಗನಾಡು ಭವನವನ್ನು’ ಬಡಗನಾಡು ಬಾಂಧವರಿಗೆ ಮದುವೆ, ಉಪನಯನ, ಹಾಗೂ ಇತರೆ ಶುಭಕಾರ್ಯಕ್ರಮಗಳಿಗೆ ಬಾಡಿಗೆಗೆ ಕೊಡಲಾಗುತ್ತದೆ. ಸಂಘದ ಸದಸ್ಯರುಗಳಿಗೆ ರಿಯಾಯಿತಿ ದರದಲ್ಲಿ ಭವನವನ್ನು ನೀಡಲಾಗುತ್ತದೆ.
ಬೆಂಗಳೂರಿನ ಶೇಷಾದ್ರಿಪುರದ ಕುಮಾರ ಪಾರ್ಕ್ ಬಡಾವಣೆಯಲ್ಲಿ ಕಟ್ಟಲಾಗಿರುವ ಈ ಸಂಸ್ಥೆ, ವಿದ್ಯಾರ್ಥಿಗಳ ವಸತಿಗೃಹ ಸೌಕರ್ಯಕ್ಕೆ, ಮೊದಲಿನಿಂದಲೂ ಹೆಸರುವಾಸಿಯಾದ ಸ್ಥಳ. ಇಲ್ಲಿ ವಾಸ್ತವ್ಯ ಮಾಡಿಕೊಂಡು ವಿದ್ಯಾರ್ಜನೆಮಾಡಿ ಅಭಿವೃದ್ಧಿಹೊಂದಿದ ನೂರಾರು ಜನವಿದ್ಯಾರ್ಥಿಗಳನ್ನು ನಾವು ಗುರುತಿಸಬಹುದು.
ವಧು-ವರಾನ್ವೇಷಣೆಯ ಸಹಾಯವನ್ನೂ, ಮತ್ತು ವಟುಗಳಿಗೆ ಬ್ರಹ್ಮೋಪದೇಶವನ್ನೂ ಏರ್ಪಾಡುಮಾಡುತ್ತಾರೆ.
ಕೃಷಿ ಶಿಕ್ಷಣ ಮತ್ತು ಸಂಶೋಧನೆಯಲ್ಲಿ ಭಾರತದ ಅತೀ ಪ್ರಮುಖ ಸಂಸ್ಥೆಗಳಲ್ಲಿ ಬೆಂಗಳೂರಿನ ಕೃಷಿ ವಿಶ್ವವಿದ್ಯಾನಿಲಯವು ಒಂದಾಗಿದೆ. ೧೮೯೯ರಲ್ಲಿ ಮಹಾರಾಣಿ ಕೆಂಪ ನಂಜಮ್ಮಣ್ಣಿ ವಾಣಿ ವಿಲಾಸ ಸನ್ನಿಧಿಯವರು ನೀಡಿದ ೩೦ ಎಕರೆ ಜಾಗದಲ್ಲಿ ಒಂದು ಸಣ್ಣ ಕೃಷಿ ಕ್ಷೇತ್ರವಾಗಿ ಈ ವಿಶ್ವವಿದ್ಯಾನಿಲಯವು ಆರಂಭಗೊಂಡಿತು. ಜರ್ಮನಿಯ ವಿಜ್ಞಾನಿ ಡಾ. ಲೆಹ್ಮಾನ್ ಅವರನ್ನು ನೇಮಕ ಮಾಡಿ, ನೀಡಿ ಮಣ್ಣಿನ ಮೇಲೆ ಬೆಳೆಯಿಂದ ಆಗುವ ಪರಿಣಾಮಗಳ ಬಗ್ಗೆ ಸಂಶೋಧನೆ ಆರಂಭಿಸಲು ಕೃಷಿ ನಿರ್ದೇಶನಾಲಯದಲ್ಲಿ ಅವರಿಗೆ ಒಂದು ಪ್ರಯೋಗ ಶಾಲೆಯನ್ನು ಕಟ್ಟಿಸಿ ಕೊಡಲಾಯಿತು. ೧೯೦೬ರಲ್ಲಿ, ಕೆನಡಾದ ಕೀಟ ತಜ್ಞರಾದ ಲೆಸ್ಲಿ ಕೋಲ್ಮನ್ ರವರು ಲೆಹ್ಮನ್ ರವರ ಹುದ್ದೆಯನ್ನು ಅಲಂಕರಿಸಿ ೨೫ ವರ್ಷಗಳ ಕಾಲ ಸೇವೆ ಸಲ್ಲಿಸಿದರು
ಜಾಕಿರ್ ಹುಸ್ಸೈನ್ ರವರು ೨೧ನೆ ಆಗಸ್ಟ್ ೧೯೬೪ರಂದು ಕೃಷಿ ವಿಶ್ವವಿದ್ಯಾನಿಲಯ, ಬೆಂಗಳೂರುನ್ನು ವಿದ್ಯುಕ್ತವಾಗಿ ಉದ್ಘಾಟಿಸಿದರು. ಈ ಸಂದರ್ಭದಲ್ಲಿ ಅಮೆರಿಕಾದ ಭಾರತ ರಾಯಭಾರಿಯಾದ ಚೆಸ್ಟರ್ ಬೋವ್ಲ್ಸ್ ಮತ್ತು ಕರ್ನಾಟಕದ ಮುಖ್ಯ ಮಂತ್ರಿಗಳಾದ ಶ್ರೀ ಎಸ್. ನಿಜಲಿಂಗಪ್ಪ ನವರೂ ಸಹ ಉಪಸ್ಥಿತರಿದ್ದರು. ಭಾರತದ ಅಂದಿನ ಪ್ರಧಾನ ಮಂತ್ರಿಗಳಾದ ಶ್ರೀಮತಿ. ಇಂದಿರಾಗಾಂಧಿ ಯವರು ೧೯೬೯ರ ಜುಲೈ ೧೨ ರಂದು ಆವರಣವನ್ನು ಉದ್ಘಾಟಿಸಿದರು.
೧೯೪೬ರಿಂದ ಹೆಬ್ಬಾಳದ ಕಾಲೇಜಿನಲ್ಲಿ ನಾಲ್ಕು ವರ್ಷದ ಕೃಷಿ ಪದವಿ ಕಾರ್ಯಕ್ರಮವನ್ನು ಆರಂಭಿಸಲಾಯಿತು. ಕೃಷಿ ರಂಗದ ಬೆಳವಣಿಗೆಗೆ ಭಾರತ ಸರ್ಕಾರ ನೀಡುತ್ತಿರುವ ಪ್ರಚೋದನೆಯನ್ನು ಮನಗಂಡ ಅಂದಿನ ಮೈಸೂರು ಸರ್ಕಾರವು ಶ್ರೀ ಎಸ್. ನಿಜಲಿಂಗಪ್ಪನವರ ನೇತೃತ್ವದಲ್ಲಿ ಕೃಷಿ ವಿಶ್ವವಿದ್ಯಾನಿಲಯವನ್ನು ಯು.ಎಸ.ಎ.ಯ ವ್ಯವಸ್ಥೆಯ ಮಾಧರಿಯಲ್ಲಿ ಆರಂಭಿಸಿತು ಮತ್ತು ೨೨ನ್ನು ವಿಧಾನ ಸಭೆಯು ೧೯೬೩ರಲ್ಲಿ ಅಂಗೀಕರಿಸಿತು.
ತನ್ನ ಆಧುನಿಕ ತರಬೇತಿಗಳಿಂದ ಮುಂದಿನ ದಿನಗಳಲ್ಲಿ ಹೆಚ್ಚ್ಚಿನ ಖ್ಯಾತಿಯನ್ನು ಪಡೆದಿದ್ದರಿಂದ ಈ ಸಂಶೋಧನಾ ಕೇಂದ್ರವನ್ನು ೧೯೪೬ರಲ್ಲಿ ಹೆಬ್ಬಾಳದಲ್ಲಿ ಮೈಸೂರು ಕೃಷಿ ಕಾಲೇಜು ಆಗಿ ಮಾರ್ಪಡಿಸಿ ಮೈಸೂರು ವಿಶ್ವವಿದ್ಯಾನಿಲಯದ ಸರಹದ್ದಿನಲ್ಲಿ ತರಲಾಯಿತು. ೧೯೪೭ರಲ್ಲಿ ಧಾರವಾಡದಲ್ಲೂ ಕೃಷಿ ಕಾಲೇಜನ್ನು ಸ್ಥಾಪಿಸಿ ಅದನ್ನು ಕರ್ನಾಟಕ ವಿ.ವಿ.ಯ ಸರಹದ್ದಿಗೆ ತರಲಾಯಿತು. ೧೯೫೮ ರಲ್ಲಿ ಹೆಬ್ಬಾಳದಲ್ಲಿ ಪಶು ವಿಜ್ಞಾನ ಕಾಲೇಜು ಸ್ಥಾಪನೆಯೊಂದಿಗೆ ಪಶು ವಿಜ್ಞಾನವನ್ನು ಸಹ ಒಂದು ವಿಭಾಗವಾಗಿ ಬೋಧಿಸಲು ಆರಂಭಿಸಲಾಯಿತು.
ಬೆಂಗಳೂರಿನಲ್ಲಿರುವ ಕೃಷಿ ವಿಶ್ವವಿದ್ಯಾನಿಲಯವು ಕೃಷಿ ವಿಶ್ವವಿದ್ಯಾನಿಲಯ ಬೆಂಗಳೂರು ಆಗಿ ೧೯೬೪ರಲ್ಲಿ ಒಂದು ಶಾಸಕಾಂಗ ಕಾಯಿದೆಯಡಿ ಸ್ಥಾಪನೆಗೊಂಡಿತು.
ಹಿಂದುಸ್ಥಾನ್ ಏರೊನಾಟಿಕ್ಸ್ ಲಿಮಿಟೆಡ್ ರಕ್ಷಣಾ ಕ್ಷೇತ್ರದಲ್ಲಿ, ಸಾಮಾಗ್ರಿಗಳನ್ನು ಮತ್ತು ಬಿಡಿಭಾಗಗಳನ್ನು ತಯಾರಿಸುವ ಬೆಂಗಳೂರು ಮೂಲದ ಸಂಸ್ಥೆಯಾಗಿದೆ. ಭಾರತ ಸರ್ಕಾರದ ಅಧೀನದಲ್ಲಿರುವ ಈ ಸಂಸ್ಥೆ, ಅಂತರಿಕ್ಷ ಸಂಬಂಧಿ ಮತ್ತು ಮಿಲಿಟರಿ ಕ್ಷೇತ್ರಕ್ಕೆ ಸಂಬಂಧಪಟ್ಟ ಉಪಕರಣಗಳನ್ನು ತಯಾರಿಸುವ ವಿಶ್ವದ ಹಳೆಯ ಮತ್ತು ಪ್ರಮುಖ ಸಂಸ್ಥೆಯಾಗಿದೆ. ೧೯೪೦ರಲ್ಲಿ ಸ್ಥಾಪನೆಗೊಂಡ ಹೆಚ್ಎಎಲ್, ಭಾರತ ಸರ್ಕಾರದ ರಕ್ಷಣಾ ಮಂತ್ರಾಲಯದ ಅಡಿಯಲ್ಲಿ ಕೆಲಸ ಮಾಡುತ್ತದೆ. ಸುಮಾರು ೩೦,೦೦೦ಕ್ಕೂ ಹೆಚ್ಚು ನೌಕರರನ್ನು ಹೊಂದಿದ್ದು, ಪ್ರಸ್ತುತ ಫೈಟರ್ ಜೆಟ್‌ಗಳು, ಹೆಲಿಕಾಪ್ಟರ್‌ಗಳು, ಜೆಟ್ ಎಂಜಿನ್ ಮತ್ತು ಸಾಗರ ಗ್ಯಾಸ್ ಟರ್ಬೈನ್ ಎಂಜಿನ್, ಏವಿಯಾನಿಕ್ಸ್, ಸಾಫ್ಟ್‌ವೇರ್ ಅಭಿವೃದ್ಧಿ, ಬಿಡಿಭಾಗಗಳ ತಯಾರಿಕೆ ಮತ್ತು ಪೂರೈಕೆ ಮತ್ತು ಭಾರತೀಯ ಸೇನಾ ವಿಮಾನಗಳ ನವೀಕರಣ ಮತ್ತು ವಿನ್ಯಾಸದಲ್ಲಿ ತೊಡಗಿದೆ.
ನ್ಯೂಯಾರ್ಕ್‌ ಮೂಲದ ಇಂಟರ್ ಕಾಂಟಿನೆಂಟಲ್ ಏರ್‌ಕ್ರಾಫ್ಟ್ ಕಾರ್ಪೊರೇಶನ್‌ನ ವಿಲಿಯಂ ಡಿ. ಪಾವ್ಲೆ ಅವರ ಸಹಾಯದಿಂದ ಕಾರ್ಖಾನೆಯಲ್ಲಿ ವಿಮಾನಗಳು ಮತ್ತು ಅವುಗಳ ಬಿಡಿಭಾಗಗಳನ್ನು ತಯಾರಿಸಲು ಬೇಕಾದ ಯಂತ್ರೋಪಕರಣಗಳನ್ನು ಸ್ಥಾಪಿಸಲಾಯಿತು. ಅಮೇರಿಕಾ ಮೂಲದ ಈ ಸಂಸ್ಥೆಯ ಸಹಾಯದಿಂದ ಹೆಚ್ಎಎಲ್, ಹಾರ್ಲೋ ತರಬೇತಿ ವಿಮಾನಗಳು, ಕರ್ಟಿಸ್ ಹಾಕ್ ಫೈಟರ್ ಮತ್ತು ವಲ್ಟೀ ಬಾಂಬರ್ ವಿಮಾನಗಳನ್ನು ತಯಾರಿಸಲು ಆರಂಭಿಸಿತು.
ಹಿಂದೂಸ್ತಾನ್ ಏರೋನಾಟಿಕ್ಸ್ ಲಿಮಿಟೆಡ್ ಸಂಸ್ಥೆಯನ್ನು ಸ್ಥಾಪಿಸಿದ್ದು ಮುಂಬಯಿ ಮೂಲದ ಕೈಗಾರಿಕೋದ್ಯಮಿ ವಾಲ್‌ಚಂದ್ ಹಿರಾಚಂದ್ ಅವರು. ೨೩ನೇ ಡಿಸೆಂಬರ್ ೧೯೪೦ರಂದು ಬೆಂಗಳೂರಿನಲ್ಲಿ ಹಿರಾಚಂದ್ ಅವರು ಆಗಿನ ಮೈಸೂರು ಸರ್ಕಾರದ ಸಹಯೋಗದೊಂದಿಗೆ ಭಾರತದಲ್ಲಿ ಸ್ವದೇಶೀ ವಿಮಾನಗಳನ್ನು ತಯಾರಿಸುವ ಗುರಿಯೊಂದಿಗೆ ಈ ಸಂಸ್ಥೆಯನ್ನು ಸ್ಥಾಪಿಸಿದರು. ಆರಂಭದಲ್ಲಿ ಈ ಸಂಸ್ಥೆಗೆ ಹಿಂದೂಸ್ಥಾನ್ ಏರ್‌ಕ್ರಾಫ್ಟ್ ಲಿಮಿಟೆಡ್ ಎಂಬ ಹೆಸರಿತ್ತು. ಬೆಂಗಳೂರಿನ ದೊಮ್ಮಲೂರು ರಸ್ತೆಯಲ್ಲಿ ಸಂಸ್ಥೆಯ ಕಛೇರಿಯು ತೆರೆಯಲ್ಪಟ್ಟಿತು.
೧೯೪೩ನೇ ಇಸವಿಯಲ್ಲಿ ಹೆಚ್‍ಎ‍ಎಲ್‍ನ ಬೆಂಗಳೂರಿನ ಕಾರ್ಖಾನೆಯನ್ನು ಅಮೇರಿಕಾದ ಸೈನ್ಯಕ್ಕೆ ಹಸ್ತಾಂತರಿಸಲಾಯಿತು. ಆದರೆ ಕಾರ್ಖಾನೆಯ ಆಡಳಿತ ಮತ್ತು ನಿರ್ವಹಣೆಯನ್ನು ಹೆಚ್‍ಎ‍ಎಲ್‍ ಉಳಿಸಿಕೊಂಡಿತು. ಇದೇ ಹೊತ್ತಿಗೆ, ಸಂಸ್ಥೆಯಲ್ಲಿ ಮೂರು ಪಾಳಿಯನ್ನು ಪರಿಚಯಿಸಲಾಯಿತು. ಕಾರ್ಖಾನೆಯ ನೌಕರರ ಸಂಖ್ಯೆ ೧೫,೦೦೦ಕ್ಕೇರಿತು. ಈ ವರ್ಷದಲ್ಲಿ ಭಾರತ ಸರ್ಕಾರವು ವಿಮಾನ ನಿರ್ವಹಣೆ ಮತ್ತು ದುರಸ್ತಿಗಳ ಮಹಾನಿರ್ದೇಶನಾಲಯವನ್ನು ರಚಿಸಿ, ಸರ್ ಜೇಮ್ಸ್ ಪಿಟ್‌ಕೆಥ್ಲಿ ಅವರನ್ನು ಮುಖ್ಯಸ್ಥರನ್ನಾಗಿ ನೇಮಿಸಿತು.
ಮುಂಬಯಿ ಮೂಲದ ಉದ್ಯಮಿ ವಾಲ್‌ಚಂದ್ ಹೀರಾಚಂದ್ ಆಗಿನ ಮೈಸೂರು ಸರಕಾರದೊಂದಿಗೆ ಸೇರಿ ಹಿಂದೂಸ್ತಾನ್ ಏರೋನಾಟಿಕ್ಸ್ ಲಿಮಿಟೆಡ್ ಸಂಸ್ಥೆಯನ್ನು ಹುಟ್ಟುಹಾಕಿದರು.
ಗೃಹಸ್ಥ -೧೯೪೭.ನಂತರ ಈ ನಾಟಕವನ್ನು ಅವರು, 'ಕಾವ್ ಲ್ಯಾಂಚಾ ಶ್ಯಾಳಾ' ಎಂಬ ಹೊಸಹೆಸರನ್ನಿಟ್ಟು ಮತ್ತೆ ಪ್ರಕಟಿಸಿದರು.
ತಮ್ಮ ಐದು ದಶಕಗಳ ಸಾಹಿತ್ಯಿಕ ಜೀವನದಲ್ಲಿ ಅವರು ಬರೆದದ್ದು ೨೭ ನಾಟಕಗಳು, ೨೫ ಏಕಪಾತ್ರಾಭಿನಯದ ನಾಟಕಗಳು, ೫ ಮಕ್ಕಳ ನಾಟಕಗಳು, ೪ ಲೇಖನಗಳ ಸಂಗ್ರಹ, ೨ ಕಾದಂಬರಿಗಳು, ೧೮ ಚಲನಚಿತ್ರಕಥೆ .ಅವರ ಅನೇಕ ನಾಟಕಗಳು ಮರಾಠಿ ರಂಗಭೂಮಿಯ ಹೊಸ ಪರಂಪರೆಯನ್ನೇ ಸೃಷ್ಟಿಸಿದವು. ಅವರ ಅನೇಕ ಕೃತಿಗಳು ಭಾರತದ ಅನೇಕ ಭಾಷೆಗಳಿಗೆ ತರ್ಜುಮೆಯಾಗಿ, ನಾಟಕ ಪ್ರದರ್ಶನಗಳೂ ಆಗಿವೆ. ಮಹತ್ವದ ಸಾಮಾಜಿಕ ಘಟನೆಗಳು ಮತ್ತು ರಾಜಕೀಯ ಏರುಪೇರು ಗಳಿಗೆ ತಮ್ಮದೇ ವಿಶಿಷ್ಟ ಒಳನೋಟವನ್ನು ನೀಡಿದ ಅವರು ಸಮಕಾಲೀನ ಮಹಾರಾಷ್ಟ್ರದ ಪ್ರಬಲ ವ್ಯವಸ್ಥಾ ವಿರುದ್ಧ ರಾಜಕೀಯ ಧ್ವನಿಗಳಲ್ಲಿ ಒಬ್ಬರಾಗಿದ್ದರು . ಅವರ ಜೊತೆಯ ಸಾಹಿತಿಗಳು ಸಾಮಾಜಿಕ ನೈಜತೆಯ ಗಡಿಗಳನ್ನು ಎಚ್ಚರದಿಂದ ದಾಟುವ ಪ್ರಯತ್ನ ಮಾಡುತ್ತಿರುವ ಸಂದರ್ಭದಲ್ಲಿ ಅವರು ರಾಜಕೀಯ ವ್ಯವಸ್ಥಾವಿರುದ್ಧತೆಗೆ ನೇರವಾಗಿ ಧುಮುಕಿ ರಾಜಕೀಯ ಪಟ್ಟಭದ್ರತೆಗಳನ್ನೂ , ಸಾಮಾಜಿಕ ಆಷಾಢಭೂತಿ ಮನೋವೃತ್ತಿಯನ್ನೂ ಮುಲಾಜಿಲ್ಲದೆ ಹೊರತೋರಿಸಿದರು. ಅವರ ಈ ಶಕ್ತಿಶಾಲೀ ಚಿತ್ರಣದಿಂದ ಅವರಿಗೆ ಅಪಾರ ಜನಪ್ರಿಯತೆ ಸಿಕ್ಕಿದರೂ, ಸನಾತನ ಮತ್ತು ರಾಜಕೀಯ ವರ್ಗಗಳಿಂದ ತೀವ್ರ ಪ್ರತಿಭಟನೆಯನ್ನೂ ಎದುರಿಸಬೇಕಾಯಿತು.
ಅದೇ ವರ್ಷ , ಘಾಶೀರಾಮ ಕೊತ್ವಾಲ್ ಎಂಬ ನಾಟಕ ಬರೆದರು. ೧೮ನೆಯ ಶತಮಾನದ ಪೇಶ್ವೆಗಳ ಕಾಲದ ಪುಣೆಯ ಹಿನ್ನೆಲೆಯ ಇದರಲ್ಲಿ ರಾಜಕೀಯ ಹಿಂಸೆಯ ಚಿತ್ರಣವಿತ್ತು. ಮರಾಠಿ ಜನಪದ ಸಂಗೀತ ಮತ್ತು ನಾಟಕಶೈಲಿ ಸಮ್ಮಿಳಿತವಾಗಿದ್ದ ಇದು ಮರಾಠಿ ರಂಗಭೂಮಿಯಲ್ಲಿ ಹೊಸ ಆಯಾಮವನ್ನು ಪ್ರಾರಂಭಿಸಿತು. ಎಷ್ಟರಮಟ್ಟಿಗೆ ಅಂದರೆ, ಇದನ್ನು ಮಹಾರಾಷ್ಟ್ರ ರಾಜ್ಯ ಪ್ರಶಸ್ತಿಗಾಗಿ ಪರಿಶೀಲಿಸುತ್ತಿದ್ದಾಗ , ತೀರ್ಪುಗಾರರಿಗೆ ಇದು ನಾಟಕವೂ, ಸಂಗೀತವೋ ಎಂದು ಗೊಂದಲವುಂಟಾಯಿತು. ಜನ ಸಮೂಹದ ಮನಃಶಾಸ್ತ್ರ , ಪ್ರತಿಕ್ರಿಯೆಗಳ ಆಳವಾದ ಅವರ ತಿಳುವಳಿಕೆ ಇದರಲ್ಲಿ ಸ್ಪಷ್ಟವಾಗಿದೆ. ಇದರ ಪರಿಣಾಮವಾಗಿ " ಸಮಾಜದಲ್ಲಿ ಹೆಚ್ಚುತ್ತಿರುವ ಹಿಂಸೆಯ ಸ್ವರೂಪ ಮತ್ತು ಸಮಕಾಲೀನ ರಂಗಭೂಮಿಯ ಮೇಲೆ ಅದರ ಪರಿಣಾಮ" ಎಂಬ ವಿಷಯದ ಮೇಲೆ ಅಧ್ಯನಮಾಡಲು ಅವರಿಗೆ ಟಾಟಾ ಪ್ರತಿಷ್ಠಾನದಿಂದ ಜವಹರಲಾಲ್ ನೆಹರೂ ಫೆಲೋಶಿಪ್ ಸಿಕ್ಕಿತು . ಒಟ್ಟು ಮರಾಠಿ ಹಾಗು ಇನ್ನಿತರ ಭಾಷೆಗಳಲ್ಲಿ ಆರು ಸಾವಿರಕ್ಕೂ ಹೆಚ್ಚು ಪ್ರದರ್ಶನಗಳನ್ನು ಕಂಡಿರುವ ಇದು ಭಾರತೀಯ ರಂಭೂಮಿಯ ಇತಿಹಾಸದಲ್ಲಿಯೇ ಅತಿ ಹೆಚ್ಚು ಕಾಲ ನಡೆದ ನಾಟಕಗಳಲ್ಲಿ ಒಂದಾಗಿದೆ.
೧೯೬೧ರಲ್ಲಿ ತೆಂಡೂಲ್ಕರ್‍ ಗಿಧಾಡೆ ನಾಟಕವನ್ನು ಬರೆದರು. ಇದು ರಂಗಮಂಚಕ್ಕೆ ಬಂದದ್ದು ೧೯೭೦ರಲ್ಲಿ. ನೈತಿಕ ಅಧಃಪತನದ ಕೌಟುಂಬಿಕ ಹಿನ್ನೆಲೆಯಲ್ಲಿ ಹಿಂಸೆಯ ಪಾತ್ರವನ್ನು ಈ ನಾಟಕ ವಿಶ್ಲೇಷಿಸುತ್ತದೆ. ತಮ್ಮ ಮುಂದಿನ ಕೃತಿಗಳಲ್ಲಿಯೂ ತೆಂಡೂಲ್ಕರ್‍ ಹಿಂಸೆಯ ವಿವಿಧ ಮುಖಗಳನ್ನು : ಕೌಟುಂಬಿಕ, ಲೈಂಗಿಕ , ಸಾರ್ವಜನಿಕ ಮತ್ತು ರಾಜಕೀಯ, ಕುರಿತು ಬರೆದರು. ಹೀಗಾಗಿ , ತೆಂಡೂಲ್ಕರರ ಬರವಣಿಗೆಯ ಕಾಲಾವಧಿಯಲ್ಲಿ, ತಮ್ಮದೇ ಶೈಲಿಯನ್ನು ರೂಪಿಸಿಕೊಂಡ ಮುಖ್ಯ ಘಟ್ಟ ಎಂದು ಗಿಧಾಡೆಯನ್ನು ಗುರುತಿಸಲಾಗುತ್ತದೆ.
ಕೋರ್ಟ್ ಚಾಲೂ ಆಹೆ ನಾಟಕವನ್ನು ಬರೆದರು. ಇದನ್ನು ರಂಗಭೂಮಿಯ ಮೇಲೆ ೧೯೬೭ರಲ್ಲಿ ತರಲಾಯಿತು. ಇದು ತೆಂಡೂಲ್ಕರರ ಅತಿಶ್ರೇಷ್ಠ ಕೃತಿಗಳಲ್ಲಿ ಒಂದೆಂದು ಪರಿಗಣಿತವಾಗಿದೆ. ೧೯೭೧ರಲ್ಲಿ ನಾಟಕಕಾರ ಸತ್ಯದೇವ್ ದುಬೆ ಇದನ್ನು , ತೆಂಡೂಲ್ಕರರ ಚಿತ್ರಕಥೆಯೊಂದಿಗೆ , ಚಲನಚಿತ್ರವಾಗಿ ಹೊರತಂದರು.
ಈಗಾಗಲೇ ಅವರು ಅಮಚ್ಯಾವರ್ ಕೋಣ್ ಪ್ರೇಮ್ ಕರಣಾರ್ ಎಂಬ ನಾಟಕ ಬರೆದಾಗಿತ್ತು. ಇಪ್ಪತ್ತರ ಹರೆಯದಲ್ಲಿ ಗೃಹಸ್ಥ ಎಂಬ ನಾಟಕ ಬರೆದರು. ಇದಕ್ಕೆ ಪ್ರೇಕ್ಷಕರಿಂದ ಉತ್ತೇಜನಕಾರೀ ಪ್ರತಿಕ್ರಿಯೆ ಬರದೆ, ಇನ್ನು ಮುಂದೆ ಬರೆಯುವುದನ್ನು ನಿಲ್ಲಿಸುವ ನಿರ್ಧಾರ ಕೈಗೊಂಡರು. ಶಿಕ್ಷಣ ಮೆಟ್ರಿಕ್ ವರೆಗಾಗಿತ್ತು. ಅನಂತರ ಪುಣೆ ಮತ್ತು ಮುಂಬೈಗಳಲ್ಲಿ ಹೆಚ್ಚಿನ ವಾಸ್ತವ್ಯ ಮಾಡಿದರು.೧೯೬೬ ರಲ್ಲಿ ಅವರು ಮುಂಬಯಿಯಲ್ಲಿ ನೆಲೆ ನಿಂತರು. ಚೌಗುಲೆ ಇಂಡಸ್ಟ್ರೀಸ್ ನಲ್ಲಿ ಜನಸಂಪರ್ಕ ಅಧಿಕಾರಿಯಾಗಿ ಕೆಲಕಾಲ ಕೆಲಸಮಾಡಿದ್ದರು. ೧೯೫೬ರಲ್ಲಿ ತಮ್ಮ ನಿರ್ಧಾರವನ್ನು ಬದಲಿಸಿ "'ಶ್ರೀಮಂತ್'" ಬರೆದರು . ಅದು ಅವರನ್ನು ಒಬ್ಬ ಒಳ್ಳೆಯ ಬರಹಗಾರ ಎಂದು ಸಿದ್ಧಮಾಡಿತು . ಅದು ಅಂದಿನ ಸಂಪ್ರದಾಯಸ್ಥ ಸಮಾಜವನ್ನು ತನ್ನ ಕ್ರಾಂತಿಕಾರಕ ಕತೆಯಿಂದ ತಲ್ಲಣಗೊಳಿಸಿತು. ಅದರಲ್ಲಿ ಮದುವೆಯಾಗದ ತರುಣಿ ಒಬ್ಬಳು, ತನ್ನ ಸಾಮಾಜಿಕ ಗೌರವ ಉಳಿಸಿಕೊಳ್ಳಲು ಅವಳಿಗೆ ಒಬ್ಬ ಗಂಡನನ್ನು "ಕೊಳ್ಳಲು" ಅವಳ ತಂದೆಯು ಯತ್ನಿಸುತ್ತಿರುವಾಗ, ತನ್ನ ಮಗುವನ್ನು ಉಳಿಸಿಕೊಳ್ಳಲು ನಿಶ್ಚಯಿಸುವ ಕತೆಯಿತ್ತು.
ಮುಂಬಯಿಯ ಚಾಳಿನಲ್ಲಿ ಕಳೆದ ಕೆಲವು ವರ್ಷಗಳು, ಹಾಗೂ ಜೀವನೋಪಾಯಕ್ಕಾಗಿ ಪಟ್ಟ ಕಷ್ಟ ಇವುಗಳಿಂದ ತೆಂಡೂಲ್ಕರರಿಗೆ ಮುಂಬಯಿಯ ಕೆಳ ಮಧ್ಯಮ ವರ್ಗದವರ ಜೀವನ ಶೈಲಿಯ ಪ್ರತ್ಯಕ್ಷ ಅನುಭವ ದೊರಕಿತು. ಆ ದಟ್ಟ ಅನುಭವದಿಂದ ಪರಿಪಾಕಗೊಂಡ ಚಿತ್ರಣವನ್ನು ಅವರ ಮರಾಠಿ ನಾಟಕಗಳಲ್ಲಿ ನೋಡಬಹುದು. ೫೦-೬೦ರ ದಶಕಗಳಲ್ಲಿ ತೆಂಡೂಲ್ಕರರ ಬರವಣಿಗೆಗಳು , ರಂಗಾಯಣದಂತಹ ಪ್ರಯೋಗಾತ್ಮಕ ನಾಟಕಗಳು , ಇವುಗಳಿಂದ ಮರಾಠಿ ನಾಟಕರಂಗದ ಕಥಾವಸ್ತುಗಳು ತ್ವರಿತವಾಗಿ ಬದಲಾಗತೊಡಗಿದವು. ಶ್ರೀರಾಮ ಲಾಗೂ , ಮೋಹನ್ ಆಗಾಶೆ ಮತ್ತು ಸುಲಭಾ ದೇಶಪಾಂಡೆ ಇತ್ಯಾದಿ ನಟನಟಿಯರು ತಮ್ಮ ನಟನೆಯಿಂದ ತೆಂಡೂಲ್ಕರರ ನಾಟಕಗಳಿಗೆ ಹೊಸ ಶಕ್ತಿ ಮತ್ತು ನೈಜತೆಯನ್ನು ತಂದುಕೊಟ್ಟು ಮರಾಠಿ ನಾಟಕಗಳಲ್ಲಿ ಹೊಸ ಸಂವೇದನೆಗಳನ್ನು ಪರಿಚಯಿಸಿದರು.
೧೯೭೨ರಲ್ಲಿ ಹೊರಬಂದ ಸಖಾರಾಮ್ ಬೈಂಡರ್‍ ನಲ್ಲಿ ತೆಂಡೂಲ್ಕರ್‍ ಪುರುಷಪ್ರಧಾನ ವ್ಯಸ್ಥೆಯನ್ನು ಎತ್ತಿಕೊಂಡರು. ಸಮಾಜದ ನೈತಿಕತೆಯಲ್ಲಿ , ವಿವಾಹ ವ್ವಸ್ಥೆಯಲ್ಲಿ ವಿಶ್ವಾಸವಿಲ್ಲದ ಕಥಾನಾಯಕ ಸಖಾರಾಮ , ಸಮಾಜವನ್ನು ತನ್ನ ಭೋಗಕ್ಕಾಗಿ ಬಳಸಿಕೊಳ್ಳುತ್ತಾನೆ. ಆಶ್ರಯವಿಲ್ಲದ, ಮದುವೆಯಾದ ಹೆಂಗಸರಿಗೆ ಆಶ್ರಯ ಕೊಡುವ ನೆಪದಿಂದ ಅವರನ್ನು ಲೈಂಗಿಕವಾಗಿ ಶೋಷಿಸುತ್ತಾನೆ. ತನ್ನ ಕಾರ್ಯಗಳನ್ನು ಪೊಳ್ಳು ಆಧುನಿಕತೆ , ಅಸಾಂಪ್ರದಾಯಿಕ ವಿಚಾರಗಳ ಆಧಾರದ ಮೇಲೆ ಸಮರ್ಥಿಸಿಕೊಳ್ಳುತ್ತಾನೆ. ಅವನಿಂದ ಶೋಷತರಾದ ಕೆಲ ಮಹಿಳೆಯರು, ಅವನಿಂದ ಪಾರಾಗುವ ಉತ್ಕಟ ಹಂಬಲವಿದ್ದರೂ, ಅವನ ವಿಚಾರಗಳನ್ನು ಒಪ್ಪುವ ದುರಂತವೂ ಇಲ್ಲಿ ಕಾಣಬರುತ್ತದೆ.
ಅವರ ಅನೇಕ ನಾಟಕಗಳು ನಿಜ ಜೀವನದಿಂದ ಆಧಾರಿತವಾಗಿದ್ದವು. ೭೦ರ ದಶಕದಲ್ಲಿ ಶಿವಸೇನೆ ತಲೆ ಎತ್ತುತ್ತಿದ್ದ ಹಿನ್ನೆಲೆಯಲ್ಲಿ ಅವರ ಘಾಶೀರಾಮ ಕೋತ್ವಾಲ್ ಹೊರಬಂತು. ಗ್ರಾಮೀಣ ಭಾರತದಲ್ಲಿ ನಡೆಯುತ್ತಿರುವ ಹೆಣ್ಣುಮಕ್ಕಳ ಮಾರಾಟವನ್ನು ಬಯಲಿಗೆಳೆಯಲು , ಪತ್ರಕರ್ತನೊಬ್ಬ ಅಂತಹಾ ಹೆಣ್ಣೊಬ್ಬಳನ್ನು ಕೊಂಡುಕೊಂಡು , ಸುದ್ದಿ ಮಾಡಿ, ತನ್ನ ಕಾರ್ಯವಾದ ಮೇಲೆ ಆಕೆಯನ್ನು ತ್ಯಜಿಸಿದ ನಿಜಜೀವನದ ಕಥೆಯಿಂದ ಅವರ ಕಮಲಾ ಕೃತಿ ಆಧರಿತವಾಗಿದೆ. ನಟಿಯೊಬ್ಬಳ ಸಲಿಂಗ ಚಟುವಟಿಕೆಗಳು ಬಯಲಿಗೆ ಬಂದು ಅವಳ ನಟನಾ ಭವಿ಼ಷ್ಯವೇ ಕುಸಿದುಬಿದ್ದ ನೈಜ ಘಟನೆಯ ಮೇಲೆ ಅವರು ಮಿತ್ರಾಚಿ ಗೋಷ್ಟ ಎಂಬ ಕೃತಿ ಬರೆದರು.
ನಿಶಾಂತ್ , ಆಕ್ರೋಶ್ , ಅರ್ಧಸತ್ಯ ಹಿಂದಿ ಚಿತ್ರಗಳಿಗೆ ಚಿತ್ರ ಕಥೆ ಬರೆದ ತೆಂಡೂಲ್ಕರ್‍ ಸದ್ಯದ ಜಗತ್ತಿನಲ್ಲಿ ಹಿಂಸೆಯ ದಾಖಲುಕಾರ ಎಂದೇ ಗುರುತಿಸಲಾಗುತ್ತಿತ್ತು. ಒಟ್ಟು ಹನ್ನೊಂದು ಹಿಂದಿ ಮತ್ತು ಎಂಟು ಮರಾಠಿ ಚಿತ್ರಗಳಿಗೆ ಅವರು ಕಥೆ ಬರೆದಿದ್ದಾರೆ. ಇವುಗಳಲ್ಲಿ ಸಾಮನಾ , ಸಿಂಹಾಸನ ಮತ್ತು ಉಂಬರ್ಟಾ ಕೂಡಾ ಸೇರಿವೆ. ಉಂಬರ್ಟಾ ಸ್ತ್ರೀ ವಾದದ ಚಟುವಟಿಕೆಗಳ ಬಗ್ಯೆ ಒಂದು ಮಹತ್ವದ ಚಿತ್ರ. ಜಬ್ಬಾರ್‍ ಪಟೇಲ್ ನಿರ್ದೇಶಿಸಿದ ಈ ಚಿತ್ರದಲ್ಲಿ ಗಿರೀಶ್ ಕಾರ್ನಾಡ್ ಮತ್ತು ಸ್ಮಿತಾ ಪಾಟೀಲ ಮುಖ್ಯ ಪಾತ್ರದಲ್ಲಿದ್ದರು.
೧೯೯೧ರಲ್ಲಿ ತೆಂಡೂಲ್ಕರ್‍ ಸಫರ್‍ ಎಂಬ ರೂಪಕವನ್ನು ಬರೆದರು. ೨೦೦೧ರಲ್ಲಿ " " ಎಂಬ ನಾಟಕ ಹೊರಬಂದಿತು. ಮುಂದೆ ಕಾದಂಬರಿ : ಒಂದು ಮತ್ತು ಕಾದಂಬರಿ:ಎರಡು ಎಂಬ ಎರಡು ಕಾದಂಬರಿಗಳನ್ನು ಬರೆದರು. ಇದರಲ್ಲಿ ವಯಸ್ಸಾದ ಗಂಡಸಿನ ಲೈಂಗಿಕ ಭ್ರಮಾಲೋಕವನ್ನು ಚಿತ್ರಿಸಿದ್ದಾರೆ. ೨೦೦೪ರಲ್ಲಿ ತಮ್ಮ ಮೊದಲ ಇಂಗ್ಲೀಷ್ ನಾಟಕ "' " ಎಂಬ ಏಕಾಂಕವನ್ನು ಬರೆದರು. ಇದನ್ನು ನ್ಯೂಯಾರ್ಕ್ ನಲ್ಲಿ ೨೦೦೪ರ "ವಿಜಯ್ ತೆಂಡೂಲ್ಕರ್‍ ಫೆಸ್ಟಿವಲ್" ನಲ್ಲಿ ಮೊದಲಬಾರಿ ಪ್ರದರ್ಶಿಸಲಾಯಿತು.
ಜನವರಿ ೬, ೧೯೨೮ರಂದು ಕೊಲ್ಲಾಪುರದಲ್ಲಿ ಜನಿಸಿದರು. ತಂದೆ ಧೋಂಡೋಪಂತ್ ತೆಂಡೂಲ್ಕರ್ ಗುಮಾಸ್ತರಾಗಿ ಕೆಲಸಮಾಡುತ್ತಿದ್ದರು.ಜೊತೆಗೆ ಪುಸ್ತಕ ಪ್ರಕಾಶನದ ವ್ಯವಸಾಯವೂ ಇತ್ತು.ಮನೆಯಲ್ಲಿ ಸಾಹಿತ್ಯಿಕ ವಾತಾವರಣವಿತ್ತು. ೧೯೪೨ ರಲ್ಲಿ , ೧೪ ವರ್ಷ ಪ್ರಾಯದಲ್ಲಿ, ಶಾಲೆ ಬಿಟ್ಟು ಬ್ರಿಟಿಷರ ವಿರುದ್ಧದ "ಭಾರತ ಬಿಟ್ಟು ತೊಲಗಿ" ಚಳುವಳಿಗಳಲ್ಲಿ ಭಾಗವಹಿಸಿದ್ದರು. ಇದರಿಂದಾಗಿ ವಿಜಯ್ ತಮ್ಮ ಕುಟುಂಬದ ಮತ್ತು ಮಿತ್ರರ ಅಸಮಾಧಾನಕ್ಕೆ ಪಾತ್ರರಾದರು. ಆಗಿನಿಂದ ಬರವಣಿಗೆ ಅವರ ಮುಖ್ಯ ಸಂವಹನಾ ಮಾಧ್ಯಮವಾಯಿತು.
ಮರಾಠಿ ರಂಗಭೂಮಿಯ ಪ್ರಸಿದ್ಧ ನಾಟಕಕಾರ, ಚಿತ್ರ ಮತ್ತು ಕಿರುಚಿತ್ರ ಲೇಖಕ , ರಾಜಕೀಯ ಪತ್ರಿಕೋದ್ಯಮಿ ಮತ್ತು ಸಾಮಾಜಿಕ ವಿಶ್ಲೇಷಕ. ಮರಾಠಿಯ ಶಾಂತತಾ ಕೋರ್ಟ್ ಚಾಲೂ ಆಹೆ , ಘಾಶೀರಾಮ ಕೋತ್ವಾಲ್ ಮತ್ತು ಸಖಾರಾಮ್ ಬೈಂಡರ್ ನಾಟಕಗಳ ಮೂಲಕ ಬಹಳ ಪ್ರಸಿದ್ಧಿಯನ್ನು ಪಡೆದರು. ಇವರ ಅನೇಕ ನಾಟಕಗಳು ನಿಜಜೀವನದ ಘಟನೆಗಳಿಂದ ಪ್ರೇರಿತವಾಗಿವೆ. ಸುಮಾರು ಐದು ದಶಕಗಳ ಕಾಲ ಮಹಾರಾಷ್ಟ್ರದ ಅತ್ಯಂತ ಪ್ರಭಾವೀ ನಾಟಕಕಾರರಾಗಿದ್ದರು.
ಇವಲ್ಲದೇ ತೆಂಡೂಲ್ಕರ್‍ ಕೃತಿಗಳಲ್ಲಿ ಜೀವನಚರಿತ್ರೆ, ಎರಡು ಕಾದಂಬರಿಗಳು, ಸಣ್ಣಕಥೆಗಳ ಐದು ಸಂಕಲನಗಳು , ೧೬ ಮಕ್ಕಳ ನಾಟಕಗಳು, ಸಾಹಿತ್ಯಿಕ ಪ್ರಬಂಧ ಮತ್ತು ಸಾಮಾಜಿಕ ವಿಮರ್ಶಾ ಲೇಖನಗಳ ಐದು ಸಂಕಲನಗಳು ಇವೂ ಸೇರಿವೆ. ಒಟ್ಟಿನಲ್ಲಿ ತೆಂಡೂಲ್ಕರರ ಬರವಣಿಗೆಗಳು ಆಧುನಿಕ ಮರಾಠಿ ಮತ್ತು ಇತರ ಭಾರತೀಯ ಭಾಷೆಗಳ ಸಾಹಿತ್ಯದ ಹರಹುಗಳನ್ನು ಬದಲಾಯಿಸುವುದರಲ್ಲಿ ಗಣನೀಯ ಕಾಣಿಕೆಯನ್ನು ನೀಡಿವೆ.
ತೆಂಡೂಲ್ಕರ್ ಪತ್ರಿಕೆಗಳಿಗೆ ಬರೆಯುವುದರ ಮೂಲಕ ತಮ್ಮ ಉದ್ಯೋಗವನ್ನು ಶುರುಮಾಡಿದರು. ನವಭಾರತ್, ಮರಾಠಾ, ಲೋಕ್ ಸತ್ತಾ, ನವ್ ಯುಗ್, ಪತ್ರಿಕೆಗಳಲ್ಲಿ ಅವರ ಅಂಕಣಗಳು ಅಚ್ಚಾಗಿ ಬರುತ್ತಿದ್ದವು. ೧೯೫೦ ರಲ್ಲಿ ವಸುಧಾ ಮತ್ತು ದೀಪಾವಳಿ ಪತ್ರಿಕೆಗಳಿಗೆ ಕಾರ್ಯಕಾರಿ ಸಂಪಾದಕರಾಗಿದ್ದರು.
ಅವರ ಕೆಲವು ನಾಟಕಗಳು ವಾದಗ್ರಸ್ತವಾಗಿ ಟೀಕೆಗೆ ಗುರಿಯಾಗಿದ್ದು, ಆ ಕಾರಣದಿಂದ ವಿಜಯ್ ನ್ಯಾಯಾಲಯದ ಮೆಟ್ಟಿಲನ್ನೂ ಏರಿ ಸಂಘರ್ಷಮಾಡಬೇಕಾಗಿ ಬಂತು.ಮಾನವನ ವೃತ್ತಿ ಜೀವನದ ಕುರೂಪತೆ, ಹಿಂಸಾಚಾ ರಗಳನ್ನು ಪ್ರತಿಭಟಿಸಿ ಬರೆದ ಅವರ ನಾಟಕಗಳು, ವಿವಾದಾಸ್ಪದವಾದಾಗ್ಯೂ ಯಶಸ್ಸನ್ನು ಕಂಡವು.
ಪಾಶ್ಚಿಮಾತ್ಯ ನಾಟಕಗಳನ್ನು ನೋಡುತ್ತಾ ಬೆಳೆದ ಅವರಿಗೆ ತಾವೇ ನಾಟಕ ಬರೆಯಬೇಕೆಂಬ ಹುಮ್ಮಸ್ಸು ಉಂಟಾಯಿತು. ತಮ್ಮ ಮೊದಲ ಕಥೆ ಬರೆದಾಗ ಅವರ ವಯಸ್ಸು ಆರು ವರ್ಷ. ಹನ್ನೊಂದರಲ್ಲಿ ನಾಟಕವೊದನ್ನು ಬರೆದು, ನಿರ್ದೇಶಿಸಿದ್ದಲ್ಲದೇ , ಅದರಲ್ಲಿ ಅಭಿನಯವನ್ನೂ ಮಾಡಿದರು.
"ತೆಂಡೂಲ್ಕರ್‍ ಆಣಿ ಹಿಂಸಾ: ಆಜ್ ಆಣಿ ಕಾಲ್" ಎಂಬ ಸಾಕ್ಷ್ಯ ಚಿತ್ರವೂ, “ಅನ್ಕಹೀನ್” ಎಂಬ ಕಿರು ಚಿತ್ರವೂ ೨೦೦೭ರಲ್ಲಿ ಬಿಡುಗಡೆಯಾದವು.
ತೆಂಡೂಲ್ಕರ್‍ ೯ ಕಾದಂಬರಿಗಳು, ಎರಡು ಜೀವನಕಥೆಗಳು, ಮತ್ತು ಐದು ನಾಟಕಗಳನ್ನು ಇತರೆ ಭಾಷೆಗಳಿಂದ ಅನುವಾದಿಸಿದ್ದಾರೆ. ಇದರಲ್ಲಿ ಗಿರೀಶ್ ಕಾರ್ನಾಡ್ ಬರೆದ ತುಘಲಕ್ ನಾಟಕವೂ ಸೇರಿದೆ.
೯೦ರ ದಶಕದಲ್ಲಿ ತೆಂಡೂಲ್ಕರ್‍ ಬರೆದ ಸ್ವಯಂಸಿದ್ಧ ಎಂಬ ಟಿವಿ ಸರಣಿ ಪ್ರಸಿದ್ಧವಾಯಿತು. ಇದರಲ್ಲಿ ಅವರ ಮಗಳು ಪ್ರಿಯಾ ತೆಂಡೂಲ್ಕರ್ ಮುಖ್ಯ ಪಾತ್ರದಲ್ಲಿದ್ದರು.
ಅವರ ಮಗ ರಾಜಾ ಮತ್ತು ಪತ್ನಿ ನಿರ್ಮಲಾ ಇಬ್ಬರೂ ೨೦೦೧ರಲ್ಲಿ ಮರಣ ಹೊಂದಿದರು. ಮರುವರ್ಷವೇ ಅವರ ಮಗಳು ಹೆಸರಾಂತ ನಟಿ ಪ್ರಿಯಾ ತೆಂಡೂಲ್ಕರ್ ತೀರಿಕೊಂಡರು.
ಸಂಚಾರಿ ದೂರವಾಣಿ ಹಾಗೂ ಹಸ್ತ-ಮುಕ್ತ ಶ್ರವ್ಯ ಸಾಧನಗಳ ನಡುವೆ ನಿಸ್ತಂತು ನಿಯಂತ್ರಣ ಮತ್ತು ಸಂವಹನ. ಇದು ಜನಪ್ರಿಯಗೊಂಡ ಅನ್ವಯಗಳಲ್ಲೇ ಅತ್ಯಂತ ಹಳೆಯದು.
ಅಲ್ಪ ಆವರ್ತನ ಶ್ರೇಣಿ ಅಗತ್ಯವಿರುವ ಸೀಮಿತ ಸ್ಥಳದಲ್ಲಿನ ಗಳ ನಡುವಿನ ನಿಸ್ತಂತು ಜಾಲ.
ಮೌಸ್‌, ಕೀಲಿಮಣೆ ಮತ್ತು ಮುದ್ರಕಗಳು ಸೇರಿದಂತೆ ಯ ಆದಾನ ಮತ್ತು ಪ್ರದಾನ ಸಾಧನಗಳೊಂದಿಗೆ ನಿಸ್ತಂತು ಸಂವಹನ.
ಹೊಂದಿರುವ ಸಾಧನಗಳ ನಡುವೆ ಕಡತಗಳ ವರ್ಗಾವಣೆ, ಸಂಪರ್ಕ ವಿವರಗಳು, ಭೇಟಿಯ ದಿನಚರಿ ಮತ್ತು ಜ್ಞಾಪನಾಕಾರಕಗಳ ನಿರ್ವಹಣೆ.
ಸಾಂಪ್ರದಾಯಿಕ ತಂತಿ ಸಂಪರ್ಕಿತ ಸರಣಿ ಸಂವಹನ ಪರೀಕ್ಷಾ ಸಾಧನಗಳು, ಗ್ರಾಹಕಗಳು, ವೈದ್ಯಕೀಯ ಉಪಕರಣಗಳು, ಬಾರ್‌ ಕೋಡ್‌ ಪರಿಶೋಧಕಗಳು, ಮತ್ತು ದಟ್ಟಣೆ ನಿಯಂತ್ರಣ ಸಾಧನಗಳ ಬದಲಾಯಿಸುವಿಕೆ .
ಸಾಂಪ್ರದಾಯಿಕವಾಗಿ ಅವಗೆಂಪು ವ್ಯವಸ್ಥೆಯನ್ನು ಬಳಸುವ ನಿಯಂತ್ರಕಗಳಲ್ಲಿ ಉಪಯೋಗಿಸಲಾಗುತ್ತದೆ.
ಉನ್ನತ ಆವರ್ತನ ಶ್ರೇಣಿ ಅಗತ್ಯವಿರದ ಮತ್ತು ತಂತಿ-ಮುಕ್ತ ಸಂಪರ್ಕವು ಅಗತ್ಯವಿರುವ ಅಲ್ಪ ಆವರ್ತನ ಶ್ರೇಣಿ ಅನ್ವಯಗಳಲ್ಲಿನ ಬಳಕೆಗಾಗಿ.
ಸಶಕ್ತ ಜಾಹಿರಾತು ಫಲಕಗಳಿಂದ ಇತರೆ ಗೋಚರವಾಗುವ ಸಾಧನಗಳಿಗೆ ಪುಟ್ಟ ಜಾಹಿರಾತುಗಳ ಕಳಿಸುವಿಕೆ.
ಎರಡು ಏಳನೇ-ತಲೆಮಾರಿನ ವಿಡಿಯೋ ಆಟಗಳಾದ, ನಿಂಟೆಂಡೋದ ವೈ ಮತ್ತು ಸೋನಿಯ ಪ್ಲೇಸ್ಟೇಷನ್‌ 3ಗಳು, ತಮ್ಮ ತಮ್ಮ ನಿಸ್ತಂತು ನಿಯಂತ್ರಕಗಳಿಗೆ ಅನ್ನು ಬಳಸುತ್ತವೆ.
ದತ್ತ-ಸಶಕ್ತ ಸಂಚಾರಿ ದೂರವಾಣಿಯನ್ನು ಮೋಡೆಮ್‌ನಂತೆ ಪರಿವರ್ತಿಸಿಕೊಂಡು ವೈಯಕ್ತಿಕ ಗಣಕಗಳಲ್ಲಿ ಅಥವಾ ಗಳಲ್ಲಿ ಡಯಲ್‌-ಅಪ್‌ ಅಂತರ್ಜಾಲ ಬಳಕೆ.
ತರಂಗಾಂತರ-ಜಿಗಿತದ ಹರವಿನ ರೋಹಿತ ಎಂಬ ರೇಡಿಯೋ ತಂತ್ರಜ್ಞಾನವನ್ನು ಬಳಸಿಕೊಳ್ಳುತ್ತದೆ. ಈ ತಂತ್ರಜ್ಞಾನವು ಕಳುಹಿಸಬೇಕಾದ ದತ್ತವನ್ನು ಅನೇಕ ಭಾಗಗಳಾಗಿ ಛೇದಿಸಿ ನಂತರ 79 ತರಂಗಾಂತರಗಳಲ್ಲಿ ಅದನ್ನು ಪ್ರಸರಿಸುತ್ತದೆ. ತರಂಗಾಂತರಕರಣವು ತನ್ನ ಮೂಲ ವಿಧಾನದಲ್ಲಿ ಗಾಸ್ಸಿಯನ್‌ ತರಂಗಾಂತರ-ಪಲ್ಲಟ ಕೀಲಿಸುವಿಕೆ ಆಗಿದೆ. ಇದು 1 /ನಷ್ಟು ಒಟ್ಟಾರೆ ದತ್ತ ದರವನ್ನು ಸಾಧಿಸಬಹುದಾಗಿದೆ. ಸಂಚಾರಿ ದೂರವಾಣಿಗಳು, ದೂರವಾಣಿಗಳು, ಮಡಿಲಗಣಕಗಳು, ಖಾಸಗಿ ಗಣಕಗಳು, ಮುದ್ರಕಗಳು, ವಿಶ್ವವ್ಯಾಪಿ ಸ್ಥಾನೀಕರಣ ವ್ಯವಸ್ಥೆ ಗ್ರಾಹಕಗಳು, ಡಿಜಿಟಲ್‌ ಛಾಯಾಗ್ರಾಹಿಗಳು, ಮತ್ತು ವಿಡಿಯೋ ಆಟಗಳು ಮುಂತಾದ ಅನೇಕ ಸಾಧನಗಳಿಗೆ ಸುರಕ್ಷಿತ, ವಿಶ್ವದಾದ್ಯಂತ ಪರವಾನಗಿರಹಿತ ಔದ್ಯಮಿಕ, ವೈಜ್ಞಾನಿಕ ಮತ್ತು ವೈದ್ಯಕೀಯ 2.4 ಕಿರು-ವ್ಯಾಪ್ತಿಯ ರೇಡಿಯೋ ತರಂಗಾಂತರ ಆವರ್ತನ ಶ್ರೇಣಿಯ ಮೂಲಕ ಸಂಪರ್ಕಿಸುವ ಮತ್ತು ಮಾಹಿತಿ ಹಸ್ತಾಂತರಿಸುವ ವಿಧಾನವಾಗಿದೆ. ನಿರ್ದಿಷ್ಟತೆಗಳನ್ನು ವಿಶೇಷ ಆಸಕ್ತಿ ಸಮೂಹ ನವರು ಅಭಿವೃದ್ಧಿಪಡಿಸಿರುವುದಲ್ಲದೇ ಅದರ ಪರವಾನಗಿಯನ್ನು ನೀಡುತ್ತಾರೆ. ಸಮೂಹವು ದೂರಸಂವಹನ, ಗಣಕೀಕರಣ, ಜಾಲ, ಮತ್ತು ವಿದ್ಯುನ್ಮಾನ ಗ್ರಾಹಕ ಉಪಕರಣ ಕ್ಷೇತ್ರಗಳ ಕಂಪೆನಿಗಳನ್ನು ಹೊಂದಿದೆ.